title: Jarno Virkki

text: Jarno Virkki (s. 12. toukokuuta 1984 Hämeenlinna) on suomalainen entinen jääkiekkopuolustaja, joka toimii Suomi-sarjassa pelaavan Joensuun Kiekkokoplan päävalmentajana. Hän on pelannut urallaan 27 SM-liigaottelua HPK:ssa ja SaiPassa. Pääosan urastaan hän on kuitenkin edustanut Mestis-seuroja.


title: Jarno Virkki

text: Virkki on Hämeenlinnan Pallokerhon kasvatti. Hän kuului vielä B-juniori-ikäisenä joukkueen suurimpiin lupauksiin ja nousi jo tuolloin HPK:n SM-liigarinkiin. Hänelle suunniteltiin näytönpaikkaa SM-liigassa jo kaudella 2002–2003, mutta Virkki ei tehnyt liigadebyyttiään. Hän pelasi ensimmäiset aikuisten ottelunsa helmikuussa 2003 Forssan Palloseurassa, johon oli siirtyinyt lainalle. Hän kuului HPK:n A-nuorissa joukkueensa kärkipuolustajiin, mutta kaudella 2003–2004 Virkin kehitys taantui osaksi armeijan takia. Hän pelasi Mestiksessä yhteensä yhdeksän ottelua FPS:ssa ja alle 20-vuotiaiden maajoukkueessa.


title: Jarno Virkki

text: Kaudella 2004–2005 Virkki teki SM-liigadebyyttinsä, kun hän pelasi HPK:ssa seitsemän runkosarjaottelua ilman tehopisteitä. Hän pelasi ensimmäisen SM-liigaottelunsa 21. syyskuuta 2004 vieraissa HIFK:ta vastaan. Saman kuun lopulla Virkki siirtyi lainalle Mestis-joukkue Järvenpään Haukkoihin, jossa hän pelasi yhdeksän ottelua. Virkki edusti kauden aikana myös marraskuussa 2004 Mestiksen nuorista pelaajista koottua maajoukkuetta Minskissä järjestetyssä turnauksessa. Hän kuitenkin loukkasi jalkansa turnauksessa ja oli loppuvuoden 2004 sivussa. Virkki pelasi kauden suurimmaksi osaksi HPK:n A-nuorissa, joita hän myös vahvisti kevään 2005 pudotuspeleissä.


title: Jarno Virkki

text: Kauden 2005–2006 Virkki pelasi Mestistä Jokipojissa. Toukokuussa 2006 hän solmi kaksivuotisen pelaajasopimuksen Saimaan Pallon kanssa. Virkki pelasi SaiPassa 20 SM-liigan runkosarjaottelua tehopistein 1+1=2. Hän teki liigauransa ensimmäisen maalin 31. lokakuuta 2006 vieraissa Tampereen Ilvestä vastaan. Virkki kuitenkin ajautui SaiPan kokoonpanon ulkopuolelle ja haki kauden 2006–2007 aikana yhdeksän ottelun verran pelituntumaa Mestiksen Savonlinnan Pallokerhosta. Tammikuussa 2007 Virkki siirtyi loppukaudeksi KooKoohon.


title: Jarno Virkki

text: Kesällä 2007 Virkki oli koeaikasopimuksella Tapparassa. Hän ei kuitenkaan saanut sopimusta joukkueeseen. Virkki jatkoi KooKoossa vuoden mittaisella sopimuksella kaudella 2007–2008. Hänen runkosarjansa jäi lopulta vain 27 ottelun mittaiseksi selkävaivojen takia.


title: Jarno Virkki

text: Virkki siirtyi kaudeksi 2008–2009 Lempäälän Kisaan. Hän teki kauden aikana Mestiksen yhden kauden piste-ennätyksensä pisteillä 5+11=16 sekä yhden kauden jäähyennätyksensä 98 minuutillaan ja oli Mestiksen jäähypörssin toinen. Hän jatkoi LeKissä myös kaudella 2009–2010, johon Virkillä sisältyi myös viiden ottelun pelikielto, jonka hän sai Anton Kokkoseen kohdistuneesta vaarallisesta polvitaklauksesta syyskuussa. Hänen teholukemansa +28 oli kauden päättyeessä LeKin paras. Virkki solmi heinäkuussa 2010 kaksivuotisen jatkosopimuksen LeKin kanssa. Kausi 2010–2011 jäi hänellä kuitenkin vain 24 runkosarjaottelun mittaiseksi polvivamman takia.


title: Jarno Virkki

text: Kaudella 2011–2012 Virkki toimi LeKin varakapteenina. Hän oli alkukauden 2012–2013 kokonaan pelaamatta, kunnes Virkki palasi kaukaloihin tammikuussa 2013, jolloin hän teki loppukauden kattavan sopimuksen LeKin kanssa. Virkki lopetti pelaajauransa kauden jälkeen.


title: Jarno Virkki

text: Virkki pelasi alle 18-vuotiaiden MM-kilpailuissa vuonna 2002. Yhteensä hän on pelannut 30 poikien ja kahdeksan nuorten maaottelua.


title: Jarno Virkki

text: Virkki on toiminut Joensuun Kiekkokoplan valmentajana kaudesta 2014–2015 lähtien.


title: Jarno Virkki

text: Isokokoisen Virkin vahvuudet ovat oman maalin suojelemisessa ja pelinlukutaidoissa. Hän ei tee kovin paljon tehopisteitä. Virkin heikkouksiin kuuluu kankeus ja jäähyherkkyys.


title: Hugo Jahnke

text: Curt Hugo Jahnke (6. maaliskuuta 1886 Tukholma – 12. tammikuuta 1939 Tukholma) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.


title: Carl Holmberg

text: Carl Johan Severin Holmberg (9. maaliskuuta 1884 Malmö – 1. joulukuuta 1909 Malmö) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.


title: Sven Forssman

text: Sven Otto Forssman (12. syyskuuta 1882 Göteborg – 1. maaliskuuta 1919 Göteborg) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa joukkuekilpailussa kultaa.


title: Harald Halvorsen

text: Harald Halvorsen (16. marraskuuta 1878 Østre Aker – 11. elokuuta 1965 Oslo) oli norjalainen voimistelija. Hän kuului vuoden 1906 kesäolympialaisissa eli Ateenan välikisoissa kultaa joukkuekilpailussa voittaneeseen joukkueeseen. Vuoden 1908 kesäolympialaisissa Lontoossa Halvorsen joukkueineen sai siinä hopeaa.


title: Arthur Amundsen

text: Arthur Martinius Amundsen (22. maaliskuuta 1886 Oslo – 25. helmikuuta 1936 Vestre Aker) oli norjalainen voimistelija. Hän oli vuoden 1908 kesäolympialaisissa Lontoossa mukana saamassa joukkuekilpailussa hopeaa. Vuoden 1912 kesäolympialaisissa Tukholmassa hän joukkueineen sai ruotsalaissysteemin joukkuekilpailussa pronssia.


title: HMS Opossum

text: HMS Opossum on ollut kuuden Britannian Kuninkaallisen laivaston aluksen nimenä.


title: Etelännokkonen

text: Etelännokkonen ("Urtica dioica" ssp. "dioica") on poltinkarvallinen, monivuotinen ruohokasvi. Se on yksi nokkosen eli isonokkosen ("U. dioica") alalajeista.


title: Etelännokkonen

text: Etelännokkonen kasvaa 30–300 senttimetriä korkeaksi. Varsi on nelisärmäinen, melko vankka ja tavallisesti haaraton. Varressa, lehtiruodeissa ja lehtisuonien alapinnalla on tavallisesti runsaasti poltinkarvoja sekä niitä lyhyempiä hapsikarvoja. Joskus harvoin poltinkarvat voivat puuttua kokonaan. Paksuhkot lehdet ovat vastakkain, ehyitä ja sahalaitaisia. Ainakin alimmat lehdet ovat herttatyvisiä. Tummanvihreä lehtilapa on muodoltaan puikea tai kapeanpuikea ja pitkäkärkinen. Kärkihammas ulottuu viereisiä hampaita paljon pitemmälle. Tavallisesti lehtilapa on 4–15 cm pitkä ja 2–3 kertaa leveytensä pituinen. Kukinto-osan alapuolisten lehtien lapa on tavallisesti enintään kaksi kertaa leveytensä pituinen. Vankka lehtiruoti on enintään noin puolet lavan pituudesta.


title: Etelännokkonen

text: Etelännokkosen kukinnot ovat 4–8 cm pitkiä norkkoja ja pitempiä kuin lehtiruodit. Etelännokkonen on tavallisesti kaksikotinen, eli hede- ja emikukat sijaitsevat eri yksilöissä. Kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Etelännokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.


title: Etelännokkonen

text:
Euroopassa etelännokkosta tavataan koko mantereella aivan pohjoisimpia osia lukuun ottamatta. Levinneisyysalue jatkuu Aasian puolella aika Keski-Siperiaan, Keski-Aasiaan, Pohjois-Iraniin ja Turkkiin. Paikoitellen lajia tavataan myös Pohjois-Afrikassa. Pohjois-Amerikan keski- ja pohjoisosissa etelännokkosta tavataan paikoitellen tulokaslajina.
Suomessa etelännokkonen kasvaa koko Suomessa. Runsaimmin lajia kasvaa Oulu–Joensuu-linjan eteläpuolella. Lapissa laji on harvinaisempi.


title: Etelännokkonen

text: Etelännokkonen on selkeästi kulttuurisidonnainen laji, joka viihtyy monenlaisissa ihmisen muokkaamissa ympäristöissä. Sitä kasvaa muun muassa asumusten lähettyvillä, pihoilla, seinustoilla, puutarhoissa ja teiden varsilla. Alkuperäisenä luonnonkasvina etelännokkosta tavataan Suomessa ainoastaan Etelä-Suomen merenrantalehdoissa. Muualla maassa se on muinaistulokas. Maavartensa avulla laji muodostaa tiheitä kasvustoja.


title: Urho Kekkosen arkisto

text: Urho Kekkosen arkisto on Orimattilan Niinikoskella toimiva yksityinen valtionapuarkisto. Arkisto koostuu presidentti Urho Kekkosen (1900–1986) luovuttamasta arkisto- ja kirjallisesta materiaalista sekä Kekkosen lähipiirin pienemmistä yksityiskokoelmista. Aineisto käsittää muun muassa Urho Kekkosen kirjeenvaihdon, valokuvia ja äänitteitä. Arkiston toiminnasta vastaa Tasavallan Presidentin Arkistosäätiö.


title: Urho Kekkosen arkisto

text: Arkistosäätiön perusti presidentti Kekkonen 18. elokuuta 1970. Arkisto avattiin vuonna 1995 tutkijoille ja yleisölle. Vuoteen 2000 asti Urho Kekkosen arkiston käyttöoikeus vaati tutkimusluvan, koska asiakirjojen salassapitomääräykset vaativat muun muassa ulkopoliittisten asiakirjojen osalta lausuntoa ulkoasiainministeriöltä. Vuodesta 2001 alkaen lähes kaikki aineisto on ollut tutkijoiden vapaasti käytettävissä. Urho Kekkosen arkisto hyväksyttiin vuonna 1999 yksityiseksi, 80 % valtionapua saavaksi arkistoksi.


title: Urho Kekkosen arkisto

text: Arkiston toimitilat sijaitsevat Orimattilan Niinikoskella säätiön omistamassa Hovilan tilan päärakennuksessa. Vuosien 1995–2011 aikana Urho Kekkosen arkiston kokoelmia on käyttänyt 705 tutkijaa, jotka ovat tehneet arkistoon 3 390 tutkijakäyntiä. Arkistoa on esitelty 4 466 vieraalle. Tasavallan Presidentin Arkistosäätiön puheenjohtajina ovat toimineet hallitusneuvos Matti Kekkonen (1970–1998) ja johtaja Timo Kekkonen (1998-).


title: Keiko Hama

text: Keiko Hama (; s. 7. marraskuuta 1947 Chiban prefektuuri) on japanilainen entinen lentopalloilija. Hän kilpaili vuoden 1968 kesäolympialaisissa Méxicossa ja vuoden 1972 kesäolympialaisissa Münchenissä saaden molemmilla kerroilla naisten joukkueen jäsenenä hopeaa.


title: Nationalismi (kirja)

text: Nationalismi () on vuonna 1990 ilmestynyt Eric Hobsbawmin kirja kansallisuusaatteesta poliittisena ohjelmana Euroopan historiassa. Teoksen on julkaissut suomeksi Vastapaino vuonna 1994 ja sen ovat suomentaneet Jari Sedergren, Jussi Träskilä ja Risto Kunnari.


title: Mildred Wiley

text: Mildred Olive Wiley (3. joulukuuta 1901 Massachusetts – 7. helmikuuta 2000 Massachusetts) oli yhdysvaltalainen yleisurheilija, joka sai vuoden 1928 kesäolympialaisissa Amsterdamissa pronssia naisten korkeushypyssä. Hän meni naimisiin ja otti käyttöön sukunimen Dee; hän sai viisi lasta, joista Bob Dee pelasi amerikkalaista jalkapalloa ammattilaisena.


title: Carita Forsgren

text: Carita Forsgren (s. 17. joulukuuta 1968 Tampere) on suomalainen kirjailija ja graafinen suunnittelija. Forsgren on opiskellut graafista suunnittelua Essenin yliopistossa Saksassa. Hän opettaa Tampereen ammattikorkeakoulussa viestinnän osastolla animaatiota, käsikirjoittamista ja kuvankäsittelyä.


title: Carita Forsgren

text: Forsgrenin esikoisromaani on Kaarina Maununtyttären elämästä kertova "Kolmen kuun kuningatar", joka julkaistiin vuonna 2009. Vuodesta 2018 Storytel on julkaissut Forsgrenilta uusia teoksia äänikirjoina. Jännityksen ja historiallisten aiheiden ohella Forsgrenilta on julkaistu eri genrejä scifiin yhdistävä romaani. Hän on julkaissut myös tieteisnovelleja "Portti"-lehdessä.


title: Émile Albrecht

text: Émile Albrecht (1897 – 11. helmikuuta 1927 Sankt Moritz) oli sveitsiläinen soutaja. Hän edusti RC Lausannea. Hän kilpaili vuoden 1924 kesäolympialaisissa Pariisissa, jossa hän voitti kultaa perämiehellisessä nelikossa ja sai lisäksi pronssia perämiehettömässä nelikossa.


title: Reason 6

text:
Reason 6 On Propellerhead Softwaren kehittämä musiikinteko-ohjelma (DAW,Digital Audio Workstation).
Musiikki tuotetaan äänittämällä ja miksaamalla audiota ja/tai MIDI:ä yhdessä kappaleen voi renderöidä MP3-, WAV-tai Ogg Vorbis tiedostomuotoon. Teoksen Voi myös tallentaa Reasonin omaan .rns-projektitiedostoon myöhempää työstämistä varten.


title: Reason 6

text:
Reason on pattern-pohjainen musiikkisekvensseri,jossa kappaleet luodaan osista (pattern) käyttäen Eri työkaluja. Patterneista kootaan kokonaisuus Sequencer-ikkunaan.
Uudemmat versiot ovat suuntautuneet monipuoliseen musiikintuotantoon, kun taas vanhemmat versiot (versio 4 ja vanhemmat) olivat tracker-henkisempiä, ennemmän konemusiikkiin soveltuvia.


Reason 6


title: Manuel Alcalde

text: Manuel Alcalde Fornieles (31. joulukuuta 1956 Guadix – 23. huhtikuuta 2004 Guadix) oli espanjalainen kävelijä. Hän kilpaili 50 kilometrin kävelyssä vuoden 1984 kesäolympialaisissa Los Angelesissa sijoittuen yhdeksänneksi. Hän osallistui samaan tapahtumaan vuoden 1988 kesäolympialaisissa Soulissa jääden 25. sijalle.


title: Berner (suku)

text: Berner-nimisiä sukuja on ollut Suomessa ainakin kolme:


title: Berner (suku)

text: 1700-luvulla Suomessa vaikuttanut saksalaissyntyinen arkkitehti Samuel Berner ei kuulunut mihinkään edellä mainituista suvuista.


title: Berner (suku)

text: Tunnetuimman suomalaisen Berner-suvun kantaisä oli Norjasta 1800-luvulla tullut kauppias Sören Berner, joka asettui Suomeen ja perusti elintarvikkeiden kuljetusyrityksen, josta syntyi nykyinen Berner Oy.


title: Santiago Amat

text: Santiago Amat Cansino (22. kesäkuuta 1887 Barcelona – 5. marraskuuta 1982 Barcelona) oli espanjalainen purjehtija. Hän osallistui kesäolympialaisiin 1924, 1928 ja 1932 saaden vuonna 1932 pronssia snowbirdissa.


title: Berner (täsmennyssivu)

text: Berner () voi tarkoittaa ainakin seuraavia:Sukunimenä:


title: Notre Dame d’Afrique

text: Notre Dame d’Afrique on katolinen basilika Algerin kaupungissa Algeriassa. Sitä alettiin rakentaa vuonna 1859, ja se valmistui vuonna 1872. Kirkon suunnitteli ranskalainen arkkitehti Jean Eugène Fromageau. Katedraali on 124 metriä korkea. Sen edessä on piispa Dupuchin pronssinen patsas. Hän oli Algerian ensimmäinen piispa. Kirkkoa alettiin entistää vuonna 2001, ja entisöiminen päättyi vuonna 2010.


title: Wilson Abraham Moncayo Jalil

text: Wilson Abraham Moncayo Jalil (20. syyskuuta 1944 – 12. maaliskuuta 2012) oli ecuadorilainen roomalaiskatolinen piispa. Hänet vihittiin papiksi 23. elokuuta 1970 ja nimitettiin Santo Domingo de los Coloradosin hiippakunnan piispaksi 11. toukokuuta 2002. Piispaksi vihkiminen seurasi 22. kesäkuuta. Pääkonsekraattorina toimi José Mario Ruiz Navas, jota avustivat Vicente Rodrigo Cisneros Durán ja Raúl Holguer López Mayorga.


title: Wilson Abraham Moncayo Jalil

text: Moncayo Jalil kuoli 67-vuotiaana virassa.


title: Árpád Pédery

text: Árpád Pédery (1. helmikuuta 1891 Budapest – 21. lokakuuta 1914 Galitsia) oli unkarilainen voimistelija. Hän kilpaili vuoden 1912 kesäolympialaisissa Tukholmassa, jossa hän oli mukana saamassa hopeaa joukkuekilpailussa.


title: Half Apple

text: Half Apple on Turussa vuonna 2004 perustettu nelihenkinen rockyhtye, joka musiikissa yhdistyvät progressiivinen rock ja moderni indierock. Yhtye julkaisi ensimmäisen pitkäsoittonsa "Hands That Held Up the Sky" maaliskuussa 2012.


title: Half Apple

text: Half Apple syntyi syksyllä 2004 kun aikaisemmasta bändistään eronneet nuoret muusikonalut, Santeri Palkivaara ja Valtteri Sjöblom perustivat yhtyeen. Nimen bändi sai aikaisemman yhtyeen nimestä, jonka toisen puolikkaan Palkivaara ja Sjöblom olivat muodostaneet. Rumpaliksi yhtyeeseen liittyi Ville-Pekka Vaaralahti. Bändi soitti triona kevääseen 2007 saakka, jolloin Henri Lyysaari liittyi yhtyeeseen laulamaan ja soittamaan koskettimia. Lyysaaren liittymisestä lähtien yhtyeellä ei ole ollut yhtä selkeää lead-laulajaa, vaan Lyysaari ja Palkivaara ovat jakaneet laulajan tontin.


title: Half Apple

text: Vuoteen 2007 mennessä keikkakokemusta oli kertynyt Half Applelle jo runsaasti ja yhtye oli äänittänyt muutaman demoluonteisen omakustanne-EP:n. Työ bändin eteen kantoi aina vain enemmän hedelmää, eikä ihmekään että yhtye löysi itsensä keväällä 2007 Suomen suurimman valtakunnallisen bändikilpailun Äänen ja vimman finaalista. Voiton makuun bändi pääsi kilpailupuolella ensimmäisen kerran keväällä 2008 Lukiolaisten liiton valtakunnallisessa bändikilpailussa, jossa Half Apple julistettiin Suomen parhaaksi lukiolaisbändiksi. Keväällä 2009 yhtye voitti Turun alueen bändikuninkuuden perinteikkäässä Turku Bandstand -kilpailussa, jossa Half Apple oli vuotta aiemmin ansainnut kolmannen sijan. Kesällä 2009 Suomen Arvostelijain Liiton Turun osasto myönsi yhtyeelle tunnustuspalkinnon, 'Kritiikin puolen kilon punnuksen', jonka on aikaisemmin saanut mm. The Crash.


title: Half Apple

text: Joulukuussa 2009 yhtye aloitti ensimmäisen kokopitkän albuminsa, "Hands That Held Up the Skyn" äänitykset. Levy saatiin miksaus ja masterointi mukaan lukien valmiiksi kesäkuussa 2011. Helmikuussa 2012 yhtye ilmoitti solmineensa sopimuksen levyn julkaisusta Presence Records levy-yhtiön kanssa ja levy ilmestyi kauppoihin 14. maaliskuuta 2012.


title: Maximilian Mechler

text: Maximilian Mechler (s. 3. tammikuuta 1984) on saksalainen uransa lopettanut mäkihyppääjä ja joukkuemäen hopeamitalisti lentomäen mm-kilpailuista Vikersundista 2012.


title: Maximilian Mechler

text: Mäkihypyn maailmancupissa hänen paras henkilökohtainen sijoituksensa on kolmas sija Trondheimin suurmäen kilpailusta joulukuussa 2003.


title: Maximilian Mechler

text: Mechler lopetti uransa mäkihyppääjänä vuonna 2014.


title: Jumalan historia

text: Jumalan historia: 4000 vuotta juutalaisuutta, kristinuskoa ja islamia () on vuonna 1993 ilmestynyt Karen Armstrongin kirja kolmen monoteistisen uskonnon historiasta. Armstrong käsittelee juutalaisuutta, kristinuskoa ja islamia. Teoksen julkaisi suomeksi Ajatus vuonna 2007 ja sen suomensi Markku Päkkilä.


title: Mäntyluodon rautatieasema

text: Mäntyluodon rautatieasema (lyh. Mn) on Suomen rataverkon asema Porissa Kirrinsannan kaupunginosassa. Kaksikerroksinen punatiilinen rakennus on valmistunut vuonna 1984. Ennen Mäntyluodon nykyistä asemaa oli käytössä vuonna 1900 rakennettu Mäntyluodon vanha rautatieasema.


title: Mäntyluodon rautatieasema

text: Asema sijaitsee Tampere–Pori-radan Tahkoluotoon jatkuvan rataosuuden varrella noin kilometrin päässä Mäntyluodon satamasta. Asemalla on ainoastaan tavaraliikennettä. Rataosa Porin keskustasta Mäntyluotoon rakennettiin vuosina 1898–1899. Henkilöliikenne junalla Mäntyluotoon lopetettiin vuonna 1953, mutta sitä kokeiltiin lyhyen aikaa kiskobusseilla vuonna 1975, jolloin pysähdyspaikat olivat Kirrinsannassa lähellä nykyistä rautatieasemaa ja satamassa puoli kilometriä asemalta eteenpäin.


title: Southland

text: Southland voi tarkoittaa muun muassa seuraavia:


title: Butterfly

text: Butterfly voi tarkoittaa seuraavia:


title: Urhea Musta

text: Urhea Musta () on brittiläis-yhdysvaltalainen vuonna 1994 valmistunut lastenelokuva, joka perustuu Anna Sewellin kirjaan "Uljas Musta". Elokuvan on ohjannut Caroline Thompson. Se kertoo hevosesta, joka joudutaan myymään isännän mentyä vararikkoon. Siitä alkaa hevosen kurja elämä entistä kehnompien omistajien hoidossa.


title: Pereira (täsmennyssivu)

text: Pereira voi tarkoittaa seuraavia:


title: Electroma

text:
Electroma on ranskalaisen Daft Punk -yhtyeen luoma elokuva, joka sai ensi-iltansa vuonna 2006. Elokuvassa ei kuulla yhtyeen musiikkia, eivätkä yhtyeen jäsenet esiinny siinä. Elokuva kertoo yhtyeen jäsenten pyrkimyksestä muuttua roboteista ihmisiksi.
Kaikki maan ihmiset ovat muuttuneet masentuneiksi roboteiksi. Daft Punk laulajat hankkivat itselleen iloiset ihmisen kasvot, mutta ne kuitenkin sulavat. Tämän takia heidät häädetään, ja he molemmat tekevät itsemurhan. Toinen painaa toisen itsetuhonappia, ja toinen polttaa itsensä.


title: HMS Stag (1899)

text: HMS Stag oli Britannian Kuninkaallisen laivaston vuonna 1900 valmistunut Stag-luokan torpedovenehävittäjä.


title: HMS Stag (1899)

text: Alus tilattiin 7. syyskuuta 1897 John I. Thornycroft and Companyltä Chiswickistä osana vuosien 1897-1898 laivasto-ohjelmaa ja sen köli laskettiin 16. huhtikuuta 1898 telakkanumerolla 334. Alus laskettiin vesille 18. marraskuuta 1899 ja se valmistui syyskuussa 1900.


title: HMS Stag (1899)

text: "HMS Stag" palveli 1902-1913 Välimerellä ja myöhemmin Britteinsaarilla. Alus myytiin 17. maaliskuuta 1921 romutettavaksi Wardille Graysiin.


title: HMS Bullfinch (1898)

text: HMS Bullfinch oli Britannian Kuninkaallisen laivaston Bullfinch-luokan torpedovenehävittäjä.


title: HMS Bullfinch (1898)

text: Sen köli laskettiin 17. syyskuuta 1896 Earle's Shipbuildingilla Hullissa telakkanumerolla 413 ja alus laskettiin vesille 10. helmikuuta 1898. Alus valmistui kesäkuussa 1901. Alus luovutettiin 29 solmun aluksena ja sen hiilen kulutus oli 2 naulaa/ihp/tunti ajettaessa 13 solmun nopeudella, mikä merkitsi lisä hiilen tarvetta toimintasädevaatimusten täyttämiseksi.


title: HMS Bullfinch (1898)

text: Aluksella tapahtui koeajojen aikana onnettomuus kiertokangen murruttua lähes 30 solmun nopeudessa. Murtunut kiertokanki läpäisi sylinterin, jolloin vapautunut höyry surmasi yksitoista konehuoneessa ollutta.


title: HMS Bullfinch (1898)

text: "HMS Bullfinch" palveli Britteinsaarilla ja alus myytiin 10. kesäkuuta 1919 romutettavaksi Youngille Sunderlandiin.


title: HMS Bullfinch

text: HMS Bullfinch on ollut neljän Britannian Kuninkaallisen laivaston aluksen nimenä.


title: Kuultoahven

text: Kuultoahven ("Amarsipus carlsbergi") on ahvenkaloihin kuuluva kalalaji. Sitä tavataan trooppisissa vesissä indopasifiselta merialueelta. Kuultoahven on kuultoahventen (Amarsipidae) heimon ainoa laji.


title: Kuultoahven

text: Kuultoahven on pienikokoinen kala, joka kasvaa korkeintaan noin 22 cm pitkäksi. Aina vuoteen 1989 asti se tunnettiin vain läpikuultavista poikasista ja nuorista kaloista, jotka saavuttavat noin 12 cm:n pituuden. Aikuinen kuultoahven on väriltään tumman ruskea. Lajilla on sekä primitiivisiä että erikoistuneita piirteitä. Kala on ruumiinrakenteeltaan pitkulainen ja suurisilmäinen. Selkäeviä lajilla on kaksi, ja rintaevät sekä vatsaevät ovat pienet. Pyrstöevä on kuultoahvenella selkeästi haarautunut. Suu on suurikokoinen, hampaat ovat pienet ja kurkussa on suuremmat hampaiden kaltaiset luut.


title: Kuultoahven

text: Kuultoahvenia tavataan päiväntasaajan läheisyydestä Intian valtamerestä ja Tyynestämerestä. Nuoret kalat liikkuvat planktoneliöiden joukossa lähellä veden pintaa. ja aikuiset kalat on pyydystetty noin 130 metrin syvyydestä. Lajin elintavoista ei tiedetä paljoakaan.


title: HMS Pathfinder (1904)

text: HMS Pathfinder oli Britannian kuninkaallisen laivaston Pathfinder-luokan tiedusteluristeilijä. Alus oli ensimmäinen ensimmäisessä maailmansodassa sukellusveneen torpedoimalla upottama sotalaiva.


title: HMS Pathfinder (1904)

text: Alus tilattiin Cammell Lairdilta Birkenheadistä. Sen köli laskettiin 15. elokuuta 1903 ja alus laskettiin vesille 18. heinäkuuta 1904. Alus valmistui 18. heinäkuuta 1905.


title: HMS Pathfinder (1904)

text: Alus tuhoutui Saksan keisarikunnan laivaston sukellusveneen "SM U-21" torpedoimana 5. syyskuuta 1914.


title: Jakovlev Jak-36

text: Jakovlev Jak-36 (, ) on neuvostoliittolainen VTOL-koelentokone.


title: Sosiaaliset järjestelmät

text: Sosiaaliset järjestelmät ovat yhteiskunnissa ja muissa yhteisöissä esiintyviä järjestelmiä.


title: Sosiaaliset järjestelmät

text: 1600-luvulta alkaen muotoutuvan modernin yhteiskunnan järjestelmiksi katsotaan yleensä ainakin oikeus, politiikka (jossa Aristoteleen näkökulmasta katsoen on useita lainsäätäjiä yhteistä etua silmällä pitämässä), talous (rahavälitteisenä ja pääoma-arvoja silmällä pitävänä taloutena), uskonto (hegemoniastaan luopuneena erillisjärjestelmänä) ja kasvatus. Yhteiskuntateorian suuntauksesta riippuen lista voi olla huomattavasti pitempi tai joskus myös lyhyempi kuten taloudesta lähtevissä reduktionistisissa tarkasteluissa. Toisinaan järjestelmän ominaisuuksia voidaan esittää aivan eri lähtökohdastakin, esimerkiksi toiminnan edellytysten näkökulmasta (rakenteistunut toiminta, sosiaalisen toiminnan rakenne) tai merkitysrakenteiden näkökulmasta (strukturalismi, semiotiikka). Yleiskatsauksellisuus asiassa voi jo olla mahdotonta väistämättä pinnalliseksi jäävänä.


title: Sosiaaliset järjestelmät

text: Yhteiskuntateorian kannalta keskeisiä teoreettisia solmukohtia tarjoavat ainakin seuraavat henkilöt ja koulukunnat:


title: Viron kommunistipuolue (NLKP)

text: Viron kommunistinen puolue (NLKP) (venäjän kielellä Kommunistitšeskaja Partija Estonii), epävirallisesti myös "Yöpuolue" (viroksi "Ööpartei") oli 1990–1991 toiminut Viron puolue, joka syntyi alkuperäisen Viron kommunistisen puolueen (EKP) hajottua kahtia maaliskuussa 1990.


title: Viron kommunistipuolue (NLKP)

text: Puolue perustettiin EKP:n 20. edustajakokouksen viimeisenä päivänä, 25. maaliskuuta 1990. Sysäyksen erolle antoi EKP:n pääsihteerin Vaino Väljäksen johdolla kokouksessa suurella ääntenenemmistöllä tehdyt päätökset Viron kommunistipuolueen irrottautumisesta Neuvostoliiton kommunistipuolueesta ja itsenäisyyteen tähtäävän ohjelman hyväksymisestä.


title: Viron kommunistipuolue (NLKP)

text: Tämän seurauksena NKP-yhteyttä kannattaneet venäläisaktivistit marssivat kokouksesta ja perustivat seuraavan yön aikana oman Moskovalle uskollisen Viron kommunistipuolueen. Tästä puolue sai virolaisten keskuudessa pilkkanimen Yöpuolue, "Ööpartei". Puolueen 123 perustajajäsenen joukossa oli Inter-liikkeen johtohahmoja, mm. Jevgeni Kogan, Tallinnan Meren piirin puoluejohtaja Aleksandr Gusev sekä Tallinnan puoluekomitean toinen sihteeri Pavel Panfilov. Valitsemansa uuden keskuskomitean ensimmäiseksi sihteeriksi valittiin Aleksandr Gusev. Vahvinta kannatusta puolueella oli Viron venäläisalueilla eli Tallinnassa, Kohtla-Järvellä, Sillamäessä ja Narvassa.


title: Viron kommunistipuolue (NLKP)

text: Syksyllä 1990 Neuvostoliitto-myönteinen Viron kommunistipuolue piti 21. edustajakokouksensa ja valitsi ensimmäiseksi sihteerikseen etnisesti virolaistaustaisen Lembit Annusin.


title: Viron kommunistipuolue (NLKP)

text: Elokuun 1991 Neuvostoliiton vallankaappaustapahtumien ja sitä seuranneen Viron itsenäistymisen yhteydessä Viron hallitus kielsi puolueen toiminnan syyskuun alussa.


title: Kyrie Eleison (yhtye)

text: Kyrie Eleison on vuonna 1998 perustettu argentiinalainen power metal -yhtye.


title: Flint (Michigan)

text: Flint on kaupunki Yhdysvaltojen osavaltiossa Michiganissa. Vuoden 2011 väestönlaskussa kaupungissa oli 102 434 asukasta. Flint sijaitsee Flint-joen varrella 106 kilometrin päässä Detroitista. Kaupunki on tunnettu General Motorsin syntypaikkana. Nykyisin kaupunki tunnetaan korkeasta rikollisuudestaan ja sitä pidetään yhtenä Yhdysvaltain vaarallisimmista kaupungeista.


title: Flint (Michigan)

text: 1930-1970-luvuilla Flint oli yksi nopeasti kasvavista ja kukoistavista Yhdysvaltain autoteollisuuden keskuksista. Vielä vuonna 1978 General Motors (GM) työllisti 78 000 flintiläistä. Tilanne muuttui 1980-luvulla, kun GM alkoi ulkoistamaan tuotantoaan Yhdysvaltojen ulkopuolelle ja sulkemaan tehtaitaan Flintissä. Vuonna 2006 GM työllisti enää vain 8000 asukasta kaupungissa. Kaupungin ongelmaksi tuli valtava työttömyys ja sen väkiluku alkoi pienentyä nopeasti. Monilla asukkailla ei taas ole ollut varaa muuttaa pois. Vuoden 2016 Yhdysvaltain väestölaskennan mukaan 41 prosenttia Flintin asukkaista elää köyhyysrajan alapuolella ja kaupungin keskivertotalouden ansiot ovat yli puolet pienemmät kansalliseen keskiarvoon verrattuna. Lisäksi köyhtyvä kaupunginhallinto joutui lakkauttamaan suuren osan poliisiviroista. Työttömyyden, köyhyyden ja riittämättömän lainvalvonnan seurauksena kaupunkiin tuli huume- ja rikollisuusongelma. 2000-luvulla Flint alkoi nousta rikollisuustilastoissa ja nykyään sitä pidetään yhtenä Yhdysvaltojen vaarallisimmisista kaupungeista.


title: Suomujoki

text: Suomujoki on Luttojoen eteläinen sivujoki Sodankylässä Lapissa. Joki saa alunsa läheltä Kiilopäätä Saariselän tunturialueella ja virtaa sieltä koilliseen kunnes yhtyy Luttojokeen lähellä Raja-Joosepin rajavartioasemaa. Joki kuuluu pääosin Urho Kekkosen kansallispuistoon ja on osa Venäjän puolelle jatkuvaa Tuulomajoen vesistöä.


title: QF 12 naulan 18 cwt -laivatykki

text: 12 naulan 18 cwt QF-laivatykki oli kolmen tuuman (76 mm) laivatykki, joka oli palveluskäytössä ensimmäisessä maailmansodassa. Tykin valmistaja oli Elswick Ordnance Company ja sitä käytettiin Britannian kuninkaallisen laivaston aluksissa. Britanniassa 12 naulaa viittasi ammuksen painoon, joka todellisuudessa oli 12,5 naulaa eli 5,7 kg, ja merkintä 18 cwt (massa ilmoitettuna brittiläisinä paunoina 18 x 112 naulaa = 2016 naulaa eli 914 kg) putken ja lukon yhteispainoon, mitä käytettiin tietona erottamaan tykki muista 12 naulan tykeistä.


title: QF 12 naulan 18 cwt -laivatykki

text:
Tykit asennettiin seuraaviin aluksiin:
Ne korvattiin vuodesta 1909 alkaen raskaiden alusten orpedoveneiden torjunta-aseina tehokkaammilla neljän tuuman tykeillä.


title: QF 12 naulan 18 cwt -laivatykki

text: Ensimmäisen maailmansodan aikana "HMS Kentin" 12 naulan tykit siirrettiin 10. helmikuuta 1910 maihin ja ne osallistuivat Itä-Afrikan taisteluihin. Tykeistä muodostettiin merijalkaväen 9. kenttätykistöpatteri ja niiden kuljettamiseen käytettiin kuorma-autoja.


title: QF 12 naulan 18 cwt -laivatykki

text: Tykki käytti 12,5 naulan kolmen tuuman kranaatteja kuin muutkin brittiläiset 12 naulan tykit, mutta ne käyttivät omia suurempia hylsyjä mahdollistaen suuremman ajoaineen käyttämisen.


title: Harjoittelu

text: Harjoittelu voi tarkoittaa muun muassa seuraavia asioita:


title: Reuter (suku)

text: Reuter [röitär] on suomalainen sivistyssuku, josta on tullut paljon professoreita.


title: Reuter (suku)

text: Suvun kantaisä on Ruotsista – luultavasti Uumajasta – Oravaisiin Kimon ruukin kirjanpitäjäksi muuttanut Johan Reuter (1753–1811). Hän saattoi olla sukua 1600-luvulla eläneille, Pälkäneellä syntyneille veljeksille Daniel ja Samuel Larsinpoika Reuterille, jotka toimivat molemmat kirkkoherroina. Tästä ei kuitenkaan ole varmuutta. Myöhemmät Reuter-suvun kuuluisat sukuhaarat ovat Johan Reuterin pojan, Johan Fredrik Reuterin (1783–1855) ja tämän von Essen -sukuisen vaimon Gustafva Elisabetin jälkeläisiä.


title: Reuter

text: Reuter on saksalainen sukunimi, joka on muun muassa seuraavilla henkilöillä:


title: Eliel Lagercrantz

text: Eliel Lagercrantz (26. joulukuuta 1894 Muolaa – 11. heinäkuuta 1973 Helsinki) oli suomalainen saamen kieltä tutkinut kielitieteilijä.


title: Eliel Lagercrantz

text: Lagercrantzin vanhemmat olivat henkikirjoittaja Andreas Alfred Lagercrantz ja Eli Anna Teodolinda Holst. Hän pääsi ylioppilaaksi 1913, valmistui filosofian maisteriksi 1919 ja väitteli tohtoriksi 1927.


title: Eliel Lagercrantz

text: Lagercrantz teki tutkimusmatkoja Suomen, Ruotsin ja Norjan Lappiin vuosina 1918-1926 ja hän opiskeli myös Hampurin, Budapestin ja Pariisin yliopistoissa vuosina 1921-1927.


title: Eliel Lagercrantz

text: Lagercrantz toimi Helsingin yliopiston saamen kielen dosenttina 1937-1964 ja hän sai professorin arvonimen 1965.


title: Eliel Lagercrantz

text: Jyväskylän yliopiston kirjastossa on Lagercrantzin tallettamia käsikirjoituksia, kirjeitä ym. sisältävä kaappi joka saadaan avata vasta Lagercrantzin syntymän 300-vuotispäivänä 26. joulukuuta 2194.


title: Foresight (1650)

text: Foresight oli Englannin kuninkaallisen laivaston 40-tykkinen neljännen luokan alus.


title: Foresight (1650)

text: Valtioneuvosto esitti 16. marraskuuta 1649 kuuden "Elizabethin" ja "Phoenixin" kaltaisen fregatin tilaamista. Amiraalineuvosto vahvisti 4. tammikuuta 1650 kuuden fregatin tilauksen, joista kunkin kustannukset olivat noin 6 puntaa 10 shillinkiä tonnilta. Kaikki alukset nimettiin 16. elokuuta 1650, ja ne laskettiin vesille ennen vuoden loppua. Kaikkien aseistuksena piti olla 34 tykkiä ja vahvuutena 150 miestä, mikä nostettiin 180 mieheen ja 40-44 tykkiin vuoden 1653 loppuun mennessä ja laskettiin 40 tykkiin ja 140 mieheen vuonna 1660.


title: Foresight (1650)

text: "Foresight" tilattiin Deptfordin telakalta 24. joulukuuta 1649. Se laskettiin vesille vuonna 1650. Aluksen hinta oli 3 393 puntaa eli arvion mukainen, mikäli aluksen uppouma oli 522 tonnia.


title: Foresight (1650)

text: Alus otettiin vielä vuonna 1650 ensimmäisenä päällikkönään Samuel Howett. Se palveli itärannikolla, ja se kuului marraskuussa Pennin laivueeseen, jonka mukana se siirtyi vuonna 1652 Välimerelle. Alus osallistui 28. syyskuuta 1952 Kentish Knockin taisteluun ja Dungenessin taisteluun 29. joulukuuta.


title: Foresight (1650)

text:
Alus osallistui Portlandin taisteluun 18. helmikuuta 1653 päällikkönään Richard Stayner. Alus kuului 2.-3. kesäkuuta 1653 Gabbardin taistelun keskustan valkoiseen laivueeseen.
Vuonna 1677 aluksen tykkien lukumäärä nostettiin 48:aan.


title: Foresight (1650)

text: Alus oli vuonna 1697 Jamaikalla Charles Richardsin alaisuudessa, kun se määrättiin palaamaan Britteinsaarille myytäväksi, mutta se haaksirikkoutui Kuuban etelärannikolla Jardine Rocksissa 4. heinäkuuta 1698.


title: Frederick Christian

text: Frederick William ("Fred") Christian (1877 – 13. maaliskuuta 1941 Reading) oli brittiläinen kriketinpelaaja. Hän kilpaili vuoden 1900 kesäolympialaisissa ja oli siellä mukana voittamassa kultaa "Devon & Somerset Wanderers" -joukkueen jäsenenä.


title: Frederick Cuming

text: Frederick William Cuming (27. toukokuuta 1875 Tiverton, Devon – 22. maaliskuuta 1942 Lontoo) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen "Devon & Somerset Wanderers" -joukkueeseen.


title: Arthur Birkett

text: Arthur Ernest Barrington Birkett (25. lokakuuta 1875 Exeter – 1. huhtikuuta 1941 Hammersmith) oli brittiläinen kriketinpelaaja. Hän kävi Blundell's Schoolia. Hän kilpaili vuoden 1900 kesäolympialaisissa Pariisissa, jossa hän toimi kultaa voittaneen Castle Caryn "Devon & Somerset Wanderers" -joukkueeseen kapteenina.


title: Nousevan auringon ritarikunta

text: Nousevan auringon ritarikunta () on Japanilainen kunniaritarikunta, johon pääsevät keisarin valitsemat tunnetut ja jossain asioissa alansa mestarit. Nousevan auringon ritarikunta on korkein tunnustus, jonka kansalaiselle voi antaa.


title: Harry Corner

text: Harry Richard Corner (9. heinäkuuta 1874 Taunton, Somerset – 7. kesäkuuta 1938 Radyr, Cardiff) oli brittiläinen kriketinpelaaja. Hän kilpaili vuoden 1900 kesäolympialaisissa Pariisissa, jossa hän kuului kultaa voittaneeseen Castle Caryn "Devon & Somerset Wanderers" -joukkueeseen. Hänet otettiin joukkueeseen vasta viime hetkellä, kun molemmat kilpailevat joukkueet olivat sopineet kahdentoista pelaajan sisällyttämisestä kumpaankin.


title: Harry Corner

text: Corner kävi Blundell's Schoolia, ja hän liittyi Walesissa villakauppiaiden yritykseen.


title: Tor Hartman

text: Tor Edvard Torstensson Hartman (4. syyskuuta 1924 Helsinki – 30. joulukuuta 1977) oli suomalainen ruotsin kielellä kirjoittanut runoilija.


title: Cedar Park Center

text: Cedar Park Center on urheiluhalli Texasissa. Se on saanut nimensä Cedar Parkin kaupungista, jossa se sijaitsee. Halli on jääkiekon AHL:ssä pelaavan Texas Starsin ja koripallon NBA Development Leaguessa pelaavan Austin Torosin kotiareena.


title: Cedar Park Center

text: Hallin rakentaminen aloitettiin vuonna 2008, ja sen hinta oli 55 miljoonaa dollaria. Sinne mahtui 6 800 ihmistä urheilutapahtumissa. Virallisesti uusi areena avattiin syyskuussa 2009. Rakennuksen ensimmäinen tapahtuma järjestettiin 25. syyskuuta 2009, jolloin sinne saapui esiintymään artisti George Strait.


title: Cedar Park Center

text: Hallin ensimmäinen vuokralainen oli jääkiekkoa pelaava AHL-joukkue Texas Stars.


title: Cedar Park Center

text: 18. helmikuuta 2011 areenalla järjestettiin vapaaotteluorganisaatio Strikeforcen ShoMMA-sarjaan kuuluva televisioitu tapahtuma. Sen pääottelussa ottelivat Lyle Beerbohm ja Pat Healy.


title: Cedar Park Center

text: 31. tammikuuta 2012 hallissa pelattiin koripallo-ottelu Austin Toros vs. Rio Grande Valley Vipers, jossa erityisenä vieraana olivat eri koulupiirit, kuten Hutto Middle School.


title: Vuohieläimet

text: Vuohieläimet (Caprinae) on sorkkaeläimiin kuuluvan onttosarvisten (Bovidae) heimon alaheimo. Vuohieläimiä esiintyy sekä kotieläiminä että luonnonvaraisina. Yleisimpiä kotieläiminä pidettäviä vuohieläimiä ovat lammas ja vuohi. Onttosarvisina vuohieläimet kuuluvat märehtijöihin.


title: Vuohieläimet

text: Vuohieläinten alaheimoon kuuluu nykykäsityksen mukaan 12 sukua, joissa on yhteensä noin 35 lajia. Suvut on perinteisesti jaoteltu neljän tribuksen (Caprini, Naemorhedini, Ovibovini ja Pantholopini) kesken, mutta vuohieläinten keskinäiset sukulaisuussuhteet ovat sen verran epäselvät, että nykyisin näitä tribuksia ei aina käytetä. Esimerkiksi chiru ei joidenkin tutkijoiden mielestä kuulu lainkaan vuohieläimiin, vaan gasellien ja kääpiöantilooppien Antilopinae-alaheimoon tai omaan Pantholopinae-alaheimoonsa.


title: Milan Neralić

text: Milan Neralić (26. helmikuuta 1875 Slunj, Kroatia – 17. helmikuuta 1918 Wiener Neustadt) oli itävaltalainen miekkailija. Hän kilpaili vuoden 1900 kesäolympialaisissa Pariisissa ja sai siellä pronssia miekkailumestarien säiläkilpailussa.


title: Walter McCreery

text: Walter Adolph McCreery (13. elokuuta 1871 Zürich, Sveitsi – ?) oli yhdysvaltalainen poolonpelaaja. Hän kilpaili vuoden 1900 kesäolympialaisissa Pariisissa ja kuului siellä hopeaa saaneeseen "BLO Polo Club Rugby" -joukkueeseen.


title: Hermanus Brockmann

text: Hermanus Gerardus Brockmann (14. kesäkuuta 1871 Amsterdam – 18. tammikuuta 1936 Haag) oli alankomaalainen soutaja. Hän edusti opiskelijoiden Nereus-soutuseuraa vielä sen jälkeen, kun hän oli saanut lääketieteellisen oppiarvon vuonna 1897. Hän saavutti perämiehenä vuoden 1900 kesäolympialaisissa Pariisissa kultaa perämiehellisessä kaksikossa, hopeaa perämiehellisessä nelikossa ja pronssia kahdeksikossa. Kaksikossa häntä ei kuitenkaan enää käytetty finaalissa, sillä häntä pidettiin liian painavana suhteessa kilpailijoihin.


title: Tommila

text: Tommila on suomenkielinen sukunimi. Tunnettuja nimenkantajia ovat:


title: Sierren linja-autoturma

text: Sierren linja-autoturma tapahtui Sveitsin Sierressä 13. maaliskuuta 2012, kun koululaisia ja opettajia kuljettanut linja-auto törmäsi A9-moottoritien tunnelin seinään. Kyydissä olleista 52 ihmisestä kuoli 28, mukaan lukien molemmat kuljettajat, kaikki neljä opettajaa ja 22 oppilasta. Loput 24 oppilasta, iältään 10–12-vuotiaita, loukkaantuivat, ja osa heistä vietiin sairaalaan. Onnettomuus on yksi Sveitsin historian pahimmista tieliikenneonnettomuuksista ja pahin moottoritietunnelissa tapahtunut onnettomuus.


title: Sierren linja-autoturma

text: Matkustajat, neljä opettajaa ja 46 oppilasta Saint-Lambertuksen (Heverlee, Flanderin Brabant) ja Steksken (Lommel, Limburg) koulusta, olivat kotimatkalla vietettyään muutamia päiviä laskettelukeskuksessa Val d'Anniviersissa Sveitsin Alpeilla.


title: Sierren linja-autoturma

text: Onnettomuus sattui 13. maaliskuuta 2012 vähän klo 21 jälkeen paikallista aikaa, kun linja-auto kaartoi tunnelissa yllättäen oikealle, osui reunakiveykseen ja ajautui hätäuloskäynnin levikettä päin. Levikkeen päässä on betoniseinä, johon linja-auto törmäsi noin sadan kilometrin tuntinopeudella. Ajoneuvon etuosa tuhoutui täysin ja uhreja jouduttiin irrottamaan linja-autosta. Valvontakamerakuvien perusteella onnettomuudessa ei ollut osallisena toista ajoneuvoa. Tiellä vallitsivat normaalit ajo-olosuhteet, eikä ruuhkaa ollut. Linja-auton etuosa vahingoittui pahasti. Pelastustyöntekijöiden täytyi rikkoa sivuikkunoita ja takaikkuna saadakseen matkustajat ulos.


title: Sierren linja-autoturma

text: Onnettomuustutkinnan mukaan kuljettaja ei ollut nauttinut alkoholia eikä saanut sydäninfarktia. Tutkijoiden mukaan kuljettaja ei myöskään ylittänyt 100 km/h nopeusrajoitusta. Poliisin mukaan Top Tours -yhtiö oli hyvämaineinen, ja käytössä ollut linja-auto oli nykyaikainen ja huollettu. Pelastustyöntekijöiden mukaan lapset käyttivät onnettomuushetkellä turvavöitä.


title: Sierren linja-autoturma

text: Kuljettajalla todettiin ruumiinavauksessa sepelvaltimotauti, joka olisi saattanut aiheuttaa toimintakyvyn menetyksen, mutta tätä ei saatu varmistettua. Kuljettaja söi masennuslääkettä, mutta se ei todennäköisesti vaikuttanut hänen ajokykyynsä. Toukokuussa 2013 kerrottiin, että onnettomuuden todennäköinen syy oli kuljettajan huolimattomuus tai terveydentila.


title: Sierren linja-autoturma

text: Perjantaina 15. maaliskuuta vietettiin Belgiassa valtakunnallista surupäivää onnettomuuden uhrien muistoksi. Aamupäivällä kello 11 pidettiin hiljainen hetki, jonka ajaksi myös joukkoliikenne pysähtyi. Tapahtunutta muistettiin myös Alankomaissa, sillä turmassa kuoli kuusi alankomaalaista. Sveitsin ja Euroopan parlamentit pitivät minuutin hiljaisen hetken. Tunneleiden turvallisuus kyseenalaistettiin turman jälkeen. Tielaitoksen edustaja totesi, että muutosten tekeminen tunneleiden rakenteisiin on mahdollista.


title: André Rischmann

text: André Félix Rischmann (26. tammikuuta 1882 Pariisi – 9. marraskuuta 1955 Pariisi) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.


title: Hubert Lefèbvre

text: Hubert Jean Daniel Lefèbvre (29. marraskuuta 1878 Pariisi – ?) oli ranskalainen rugbynpelaaja. Hän kilpaili vuoden 1900 kesäolympialaisissa Pariisissa ja kuului siellä kultaa voittaneeseen joukkueeseen.


title: Kalle Sorainen

text: Kaarle Laurentius (Kalle) Sorainen (sukunimi vuoteen 1936 "Sandelin"; 14. toukokuuta 1893 Pori – 14. marraskuuta 1983 Helsinki) oli suomalainen opettaja, filosofi ja kirjallisuuden tutkija.


title: Kalle Sorainen

text: Sorainen toimi ruotsin kielen opettajana. Hän väitteli 1927 tohtoriksi filosofi Søren Kierkegaardin personallisuusaatteesta ja julkaisi useita artikkeleita Kierkegaardista ja toisesta tanskalaisesta filosofista Harald Høffdingista. Sorainen haki 1953 Helsingin yliopiston käytännöllisen filosofian professorin virkaa, mutta Eino Kaila ja Oiva Ketonen katsoivat hänet virkaan epäpäteväksi.


title: Kalle Sorainen

text:
Nimellä "Kalle Sandelin":
Nimellä "Kalle Sorainen":


title: Ruben Örtegren

text: Ruben Julius Israel Örtegren (19. lokakuuta 1881 Solna – 27. helmikuuta 1965 Tukholma) oli ruotsalainen ampuja, joka kilpaili vuoden 1912 kesäolympialaisissa Tukholmassa. Hän oli siellä mukana saamassa hopeaa 50 metrin vapaapienoiskiväärin makuun joukkuekilpailussa.


title: Tasha Danvers

text: Tasha Danvers (elokuusta 2005 tammikuuhun 2008 Danvers-Smith; s. 19. syyskuuta 1977 Lontoo) on brittiläinen 400 metrin aitajuoksija.


title: Tasha Danvers

text: Danvers sijoittui Sydneyn nuorten MM-kisoissa 1996 100 metrin aitajuoksussa kuudenneksi ajalla 14,00. Vuonna 1999 hän osallistui Sevillan MM-kisoihin, joissa karsiutui 400 metrin aitojen alkuerissä ajalla 56,22. Seuraavana vuonna hän selviytyi Sydneyn olympialaisissa 400 metrin aitojen loppukilpailuun, jossa jäi kahdeksanneksi ajalla 55,00.


title: Tasha Danvers

text: Danvers karsiutui Edmontonin MM-kisoissa 2001 alkuerissä. Seuraavana vuonna hän juoksi Münchenin EM-kisoissa seitsemänneksi. Vuonna 2003 hän oli Euroopan-cupissa 100 metrin aidoissa seitsemäs ajalla 13,25 ja 400 metrin aidoissa toinen ajalla 55,01. Saman vuoden Pariisin MM-kisoissa hän karsiutui 400 metrin aitojen välierissä. Kauden lopussa hän sijoittui kuudenneksi.


title: Tasha Danvers

text: Danvers voitti hopeamitalin Melbournen Kansainyhteisön kisoissa 2006. Hän voitti saman vuoden Euroopan-cupin ja juoksi Göteborgin EM-kisoissa seitsemänneksi. hän sijoittui kuudenneksi. Seuraavana vuonna Danvers oli Osakan MM-kisoissa kahdeksas ajalla 54,94 ja seitsemäs. Danvers voitti Pekingin olympialaisissa 2008 400 metrin aidoissa olympiapronssia ajalla 53,84. Hän juoksi saman vuoden kahdeksanneksi.


title: Tasha Danvers

text: Danvers opiskeli Etelä-Kalifornian yliopistossa. Hän toimii myös puhujana ja motivaatiovalmentajana.


title: Tasha Danvers

text: Lähde: IAAF


title: Inter-liike

text: Inter-liike (virallinen nimi Viron SNT työläisten kansainvälinen rintama, venäjän kielellä: Интердвижение, Интернациональное движение трудящихся Эстонской ССР) oli Virossa vuosina 1988–1991 toiminut keskusvaltamyönteinen ja Viron itsenäisyyden vastainen liike.


title: Inter-liike

text: Viron kansanrintaman perustaminen ja yleisen poliittisen tilanteen muutos kohti kansallisempaa ja virolaisempaa yhteiskuntaa kevään ja kesän 1988 aikana sai venäjänkielisen ja Neuvostoliiton keskusvaltaa tukevan väestönosan järjestäytymään omaksi yhteiskunnalliseksi ryhmäkseen. Moskova-mielinen Viron kommunistipuolueen 1. sihteeri Karl Vaino joutui kesäkuussa 1988 luopumaan asemastaan, ja tilalle valittiin kansallismielinen kommunisti Vaino Väljas.


title: Inter-liike

text: Inter-liike perustettiin Tallinnassa 19. heinäkuuta 1988. Inter-liikkeen johtoon valittiin Jevgeni Kogan – sittemmin Neuvostoliiton keskusvaltaa tukevaan Neuvostoparlamentin Sojuz-ryhmään kuuluva poliitikko. Muita keskeisiä henkilöitä oli tehtaanjohtaja Vladimir Jarovoi ja taloustieteilijä Vladimir Lebedev. Seuraavana vuonna, 5. maaliskuuta 1989 pidettiin Tallinnassa Inter-liikkeen I kongressi. Kongressin 742 edustajasta oli virolaisia vain 11. Virolaisten keskuudessa Inter-liike ei onnistunut saavuttamaan juuri lainkaan tukea. Kannatuspohja oli siis hyvin venäjänkielisen väestönosan varassa. Lisäksi Tallinnassa toimivat suuret keskusjohtoiset teollisuuslaitokset antoivat suoraa tukea Inter-liikkeelle. Seuraavana keväänä 1989 pidetyn Neuvostoliiton kansanedustajien kongressin vaaleissa Virosta valittiin kuusi Inter-liikkeen edustajaa kansanedustajaksi Moskovaan. Virosta valittiin kongressiin kaikkiaan 48 kansanedustajaa.


title: Inter-liike

text: Jännite itsenäisyyttä tukevan Kansanrintaman ja Inter-liikkeen välillä kasvoi kaiken aikaa. Kevään ja kesän 1989 aikana Inter-liike käynnisti lakkoliikkeen, jota käytännössä saattoi pitää työsulkuna. Yleisliittolaisten tehtaiden porttien kiinnipysymisestä huolehti tehtaiden johto. Lisäksi paikallinen Neuvostoarmeija antoi Inter-liikkeen käyttöön radioaseman omalla kasarmillaan Keilassa.


title: Inter-liike

text: Viron kommunistipuolue hajosi maaliskuun lopulla 1990. Vähemmistöön jääneet yleisliittolaiset kannattajat etunenässä Inter-liike muodostivat oman kommunistipuolueensa ns. yöpuolueen. Yöpuolueen edustus huhtikuussa 1990 aloittaneessa, sittemmin itsenäisyyden julistaneessa Korkeimmassa neuvostossa jäi pieneksi. He ja heitä lähellä olevat piirit ryhmittyivät Korkeimmassa neuvostossa 25 edustajan ryhmäksi nimellä "Työkollektiivien yhteisneuvosto". Inter-liikkeen itsenäisyyskehityksen vastalauselakot huipentuivat toukokuussa 1990 väkivaltaiseen Toompeanmäelle tunkeutumiseen. Tilanne rauhoittui pääministeri Savisaaren kutsuttua itsenäisyyttä kannattavat virolaiset puolustamaan Toompeaa Inter-liikkeen tunkeutumiselta.


title: Inter-liike

text: Toukokuun lopulta 1990 alkaen aina kevääseen 1991 Inter-liikkeen toiminta keskittyi venäläisalueiden eli Koillis-Viron autonomian saavuttamiseen. Jotkut puhuivat jopa Koillis-Viron siirtämisestä osaksi Venäjää. Keväällä 1991 Inter-liike päätti järjestää kansanäänestyksen, jossa kysyttiin;. ""Haluatko suvereenin Viron säilyvän Neuvostoliiton osana?"". Paikallinen äänestys tapahtui samoihin aikoihin Viron itsenäisyyskyselyn ja Neuvostoliiton liittovaltiokyselyn kanssa. Koillis-Virossa enemmistö kannatti pysymistä Neuvostoliiton yhteydessä.


title: Inter-liike

text: Neuvostotasavaltojen irtautuminen tapahtui elokuussa epäonnistuneen vallankaappauksen jälkeen. Viron tasavalta sai tällöin itsenäisyytensä ja Viron tasavallan hallitus päätti lakkauttaa mm. Inter-liikkeen 25. elokuuta 1991.


title: Jääkiekon SM-sarjakausi 1963–1964

text: Jääkiekon SM-sarjakausi 1963–1964 oli jääkiekon SM-sarjan 34. kausi. Kaikki mitalisijat menivät tamperelaisseuroille. Kolme ensimmäistä Tappara, TK-V ja Ilves saavuttivat kaikki 28 pistettä. Maalieron perusteella kaksi parasta, Tappara ja KooVee pelasivat uusintaottelun mestaruudesta. Tappara voitti uusinnan 5–3 ja voitti mestaruuden, TK-V sijoittui hopealle ja Ilves pronssille. Töölön Vesa ja WU putosivat Suomen sarjaan, josta kaudeksi 1964–1965 SM-sarjaan nousivat HIFK ja RU-38.


title: Jääkiekon SM-sarjakausi 1963–1964

text:
Uusinta mestaruudesta
Tampere 6. maaliskuuta 1964


title: Jääkiekon SM-sarjakausi 1963–1964

text: Tappara voitti mestaruuden, TK-V sai hopeaa. Töölön Vesa ja Warkauden Urheilijat putosivat suomensarjaan. Tilalle nousivat Helsingin IFK ja Rosenlewin Urheilijat-38.


title: Arthur Nordenswan

text: Arthur Georg Nordenswan (27. tammikuuta 1883 Tukholma – 29. joulukuuta 1970 Tukholma) oli ruotsalainen ampuja. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa 50 metrin vapaapienoiskiväärin makuun joukkuekilpailussa.


title: Åke Lundeberg

text: Åke Lundeberg (14. joulukuuta 1888 Gävle – 29. toukokuuta 1939 Gävle) oli ruotsalainen ampuja. Hän kilpaili vuoden 1912 kesäolympialaisissa Tukholmassa ja voitti siellä kultaa yksilönä 100 metrin hirven parilaukauksissa pistein 79 ja joukkuekilpailussa 100 metrin hirven kertalaukauksissa. Lisäksi hän sai yksilönä hopeaa 100 metrin hirven kertalaukauksissa tuloksella 41.


title: Charles Collignon

text: Charles Edgar Collignon (7. syyskuuta 1877 Pariisi – ?) oli ranskalainen miekkailija. Hän kilpaili vuoden 1908 kesäolympialaisissa Lontoossa ja voitti siellä kultaa kalvan joukkuekilpailussa.


title: Jääkiekon SM-sarjakausi 1964–1965

text: Jääkiekon SM-sarjakausi 1964–1965 oli jääkiekon SM-sarjan 36. kausi. Porin Karhut voitti uusintaottelussa mestaruudesta Tampereen Ilveksen 5–1. Mestaruus oli porilaisten ensimmäinen. Lukko sijoittui pronssille. Tappara tippui Suomen sarjaan, josta kaudeksi 1965–1966 laajenevaan SM-sarjaan nousivat Kärpät ja TuTo ja Reipas.


title: Jääkiekon SM-sarjakausi 1964–1965

text:
Uusinta mestaruudesta
Tampere 13. helmikuuta 1965


title: Jääkiekon SM-sarjakausi 1964–1965

text: Karhut voitti mestaruuden, Ilves sai hopeaa. Tappara putosi Suomensarjaan. Tilalle nousivat Turun Toverit, Oulun Kärpät ja Lahden Reipas.


title: Eugène Olivier

text: Eugène Victor Olivier (17. syyskuuta 1881 Pariisi – 5. toukokuuta 1964 Pariisi) oli ranskalainen miekkailija. Hän kilpaili vuoden 1908 kesäolympialaisissa Lontoossa ja voitti siellä kultaa kalvan joukkuekilpailussa. Lisäksi hän sai siinä pronssia yksilönä.


title: Kiinan tasavallan alueellinen hallinto

text: Kiinan tasavallan alueellinen hallinto on Kiinan tasavallan eli Taiwanin aluehallinto, joka käytännössä viiteen tasoon keskushallinnon alapuolella.


title: Kiinan tasavallan alueellinen hallinto

text: Maakuntatasolla Kiinan tasavallalla on de facto kaksi maakuntaa (省): Taiwan ja Fujian.


title: Kiinan tasavallan alueellinen hallinto

text: Kiinan tasavalta kuitenkin katsoo että historiallinen Kiinan alueellinen hallinto koskee sitä, ja on vaatinut Kiinan kansantasavallan hallitsemia alueita itselleen. Vuonna 2005 alettiin painaa Kiinan tasavallan karttoja joissa Manner-Kiina oli jätetty pois.


title: Kiinan tasavallan alueellinen hallinto

text: Kiinan tasavallassa on kuusi erikoisasemassa olevaa kuntaa (直轄市), jotka ovat suoraan keskushallinnon alaisuudessa. Kunnat ovat:


title: Kiinan tasavallan alueellinen hallinto

text: Kiinan tasavallassa on 13 piirikuntaa (縣) ja kolme piirikuntatason kaupunkia (市).


title: Kiinan tasavallan alueellinen hallinto

text: Aluetasolla piirikuntien alaisuudessa yhteensä 368 aluetta, jotka jakautuvat:


title: Kiinan tasavallan alueellinen hallinto

text: Aluetason alapuolella kaikki yksiköt jakautuvat kyliin, joita kutsutaan maalaiskunnissa nimellä cūn (村) ja muissa nimellä lǐ (里). Kyliä on yhteensä 7 835. Kylät voidaan jakaa vielä naapurustoihin (鄰), joita Kiinan tasavallassa on arviolta 147 877.


title: Mitsuo Ikeda

text: Mitsuo Ikeda (; s. 14. maaliskuuta 1935 Mashike – 12. syyskuuta 2002 Tokio) oli japanilainen vapaapainija ja olympiavoittaja. Ikeda osallistui Melbournen olympialaisiin 1956, joissa hän sai kultaa alle 73-kiloisten sarjasta voitettuaan kaikki neljä otteluaan.


title: Herman Georges Berger

text: Herman Georges tai Henri-Georges Berger (1. elokuuta 1875 Bassens – 13. tammikuuta 1924 Nizza) oli ranskalainen miekkailija. Hän kilpaili kesäolympialaisissa 1900 Pariisissa ja kesäolympialaisissa 1908 Lontoossa; jälkimmäisellä kerralla hän kuului kalvassa kultaa voittaneeseen joukkueeseen.


title: Raymond Thorne

text: Raymond Comstock ("Ray") Thorne (29. huhtikuuta 1887 Chicago, Illinois – 10. tammikuuta 1921 Los Angeles, Kalifornia) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa, jossa hän sai hopeaa 4 × 50 jaardin vapaauintiviestissä ja sijoittui kuudenneksi 50 jaardin vapaauinnissa.


title: Raymond Thorne

text: Thorne työskenteli myöhemmin ilmailussa ja palveli ensimmäisessä maailmansodassa. Hän kuoli 33-vuotiaana autoturmassa.


title: David Gaul

text: David Gaul (7. heinäkuuta 1886 Pennsylvania – elokuu 1962 Pennsylvania) oli yhdysvaltalainen uimari. Hän kilpaili vuoden 1904 kesäolympialaisissa Saint Louisissa ja sijoittui siellä neljänneksi sekä 50 että 100 jaardin vapaauinnissa.


title: Valeri Martjišev

text: Valeri Alekseevitš Martjišev (; s. 14. maaliskuuta 1964 Novopodrezkovo) on venäläinen kenttäratsastaja. Hän edustaa seuratasolla Tjumenin alueen Sdyushoria. Martjišev osallistui Pekingin olympialaisiin 2008, joissa hän sijoittui henkilökohtaisessa kilpailussa 48:nneksi.


title: Erik de Laval

text: Erik Patrick Honoré de Laval (28. huhtikuuta 1888 Tukholma – 9. marraskuuta 1973 Lidingö) oli ruotsalainen nykyaikainen viisiottelija. Hän kilpaili kesäolympialaisissa 1912 Tukholmassa ja kesäolympialaisissa 1920 Antwerpenissä saaden jälkimmäisellä kerralla hopeaa. Myös hänen veljensä Georg ja Patrik de Laval olivat olympiaurheilijoita.


title: Bianca Van Varenberg

text: Bianca Bree Van Varenberg ("tunnetaan myös nimellä" Bianca Bree, s. 17. lokakuuta 1990) on yhdysvaltalainen näyttelijä. Hänen isänsä on näyttelijä Jean-Claude Van Damme.


title: Bianca Van Varenberg

text: Van Varenberg aloitti näyttelemisen vuonna 2008 "" -elokuvan myötä, jossa hänellä oli pieni rooli. Myös myöhemmissä elokuvissa Van Varenbergilla oli pieniä sivurooleja, kuten "Assassination Games". Elokuussa 2011 Van Varenberg julkistettiin esiintyvän ensimmäistä kertaa pääosassa elokuvassa "U.F.O.", jonka ensi-ilta oli määrä olla vuoden 2012 aikana. Sittemmin sen ensi-iltaa myöhäistettiin vuodella.Van Varenbergin isä on belgialainen näyttelijä Jean-Claude Van Damme ja äitinsä yhdysvaltalainen entinen kehonrakentaja Gladys Portugues. Van Varenbergilla on vanhempi veli Kristopher Van Varenberg ja velipuoli Nicholas Van Varenberg.


title: Cornelis van Dalen

text: Cornelis Marinus van Dalen (14. maaliskuuta 1885 Monster – 22. toukokuuta 1953 Vlaardingen) oli alankomaalainen ampuja. Van Dalen osallistui Antwerpenin olympialaisissa 1920 kuuteen eri lajiin, joista viisi oli joukkuekilpailuja. Hän sai kaikista kilpailijoista huonoimmat pisteet 300 metrin vapaakiväärin moniasentokilpailussa ja sijoittui joukkuekilpailuista parhaiten saman lajin joukkuekisassa, jossa Alankomaiden joukkue oli kahdeksas.


title: Josef Smolka

text: Josef Smolka (s. 22. maaliskuuta 1939 Troubky) on Tšekkoslovakiaa edustanut entinen lentopalloilija. Hän kilpaili vuoden 1968 kesäolympialaisissa Méxicossa, kuuluen siellä pronssia voittaneeseen joukkueeseen.


title: Jarrod Saltalamacchia

text: Jarrod Scott Saltalamacchia (s. 2. toukokuuta 1985 West Palm Beach, Florida) on yhdysvaltalainen baseballpelaaja, joka pelaa tällä hetkellä MLB-liigan Boston Red Soxissa. Hänen pelipaikkansa on sieppari. Saltalamacchia on urallaan pelannut myös Atlanta Bravesissa ja Texas Rangersissa.


title: Jarrod Saltalamacchia

text: Atlanta Braves varasi Saltalamacchian suoraan Royal Plam Beach High Schoolista vuoden 2003 ensimmäisellä kierroksella, 36. pelaajana. Hän teki MLB-debyyttinsä 22-vuotissyntymäpäivänään toukokuussa 2007. Saltalamacchian ura Atlantassa ei kuitenkaan kestänyt kauaa, kun hänet vaihdettiin 31. heinäkuuta 2007 Texas Rangersiin kaupassa, jossa yhteensä seitsemän pelaajaa vaihtoi seuraa.


title: Jarrod Saltalamacchia

text: Loukkaantumisten sävyttämien kolmen kauden jälkeen Saltalamacchia kaupattiin Boston Red Soxiin päivälleen kolme vuotta edellisen siirron jälkeen.


title: Jarrod Saltalamacchia

text: Saltalamacchia solmi Red Soxin kanssa yhden vuoden 2,5 miljoonan dollarin arvoisen jatkosopimuksen tammikuussa 2012.


title: Jarrod Saltalamacchia

text: Saltalamacchian sukunimi on MLB-historian pisin, 14 kirjainta. Häntä ennen ennätystä piti William van Landingham 13 kirjaimella. Nimi on italiaa, ja tarkoittaa "hypätä yli ("salta") pensaston ("la macchia")".


title: Lubomír Zajíček

text: Lubomír Zajíček (15. helmikuuta 1946 – 14. toukokuuta 2013) oli Tšekkoslovakiaa edustanut lentopalloilija. Hän kilpaili vuoden 1968 kesäolympialaisissa Méxicossa ja sai siellä joukkueineen pronssia. Hän osallistui myös vuoden 1972 kesäolympialaisiin Münchenissä, ja hänen joukkueensa sijoittui siellä kuudenneksi.


title: Rudolf Hill

text: Rudolf Hill (s. 14. maaliskuuta 1948 Wien) on itävaltalainen entinen painonnostaja. Hill kilpaili alle 90-kiloisten sarjassa vuosien 1972 ja 1976 kisoissa. Hän joutui keskeyttämään Münchenin kisoissa 1972 ja oli Montréalin olympialaisissa neljää vuotta myöhemmin sarjan kahdestoista eli toiseksi viimeinen tuloksen saanut.


title: Joseph Ravannack

text: John Joseph ("Joe") Ravannack (19. maaliskuuta 1878 New Orleans, Louisiana – 10. lokakuuta 1910 New Orleans, Louisiana) oli yhdysvaltalainen soutaja. Hän kilpaili vuoden 1904 kesäolympialaisissa Saint Louisissa, jossa hän sai Independent Rowing Clubin jäsenenä pronssia miesten kaksikossa.


title: Sebastião Wolf

text: Sebastião Wolf (5. helmikuuta 1869 Porto Alegre, Rio Grande do Sul – 15. maaliskuuta 1936 Porto Alegre, Rio Grande do Sul) oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai pronssia 50 metrin vapaapistoolin joukkuekilpailussa. 30 metrin kaksintaistelussa hän kuului neljänneksi sijoittuneeseen joukkueeseen.


title: Samoan vaakuna

text: Samoan vaakuna on Samoan tunnus lipun, kansallislaulun ja moton ohella.


title: Samoan vaakuna

text: Vaakunan kilven alaosassa on Etelän ristin tähtikuvio, joka on myös maan lipussa ja on yleinen eteläisen pallonpuoliskon maiden lipuissa. Ylhäällä on siirtomaa-aikaisesta vaakunasta peräisin oleva palmu. Kilven ympärillä on oliivipuun oksia rauhan vertauskuvina. Ylimmäisenä on risti kertomassa kristinuskosta maassa. Alhaalla nauhassa lukee valtion motto "Fa'avaei le Atua Samoa", suomeksi "Olkoon Jumala Samoan perusta".


title: Fernando Soledade

text: Fernando Soledade oli brasilialainen ampuja. Hän kilpaili vuoden 1920 kesäolympialaisissa Antwerpenissä ja sai pronssia 50 metrin vapaapistoolin joukkuekilpailussa. 30 metrin kaksintaistelussa hän kuului neljänneksi sijoittuneeseen joukkueeseen.


title: Aristeídis Kefalogiánnis

text: Aristeídis ”Áris” Kefalogiánnis (, s. 14. maaliskuuta 1960) on kreikkalainen entinen vesipalloilija. Hän pelasi seuratasolla Panathinaikosissa.


title: Aristeídis Kefalogiánnis

text: Kefalogiánnis osallistui ensimmäisiin olympialaisiinsa vuonna 1980, jolloin Kreikka sijoittui turnauksessa kymmenenneksi. Hän pelasi Los Angelesin kisoissa 1984 seitsemässä ottelussa ja teki yhteensä viisi maalia, kun hänen joukkueensa oli kahdeksanneksi paras. Kefalogiánnis pelasi vielä Soulin olympialaisissa 1988, joissa Kreikka oli yhdeksäs.


title: Aristeídis Kefalogiánnis

text: Kefalogiánnis opiskeli kansainvälistä taloutta Lontoon yliopistossa ja perusti myöhemmin elintarvikeyritys Gaean.


title: Fritz Zulauf

text: Fritz Zulauf (19. huhtikuuta 1893 – joulukuu 1941 Zürich) oli sveitsiläinen ampuja. Hän kilpaili vuoden 1920 kesäolympialaisissa Antwerpenissä ja sai pronssia 30 metrin kaksintaistelussa sekä henkilökohtaisesti että joukkueen jäsenenä. 50 metrin vapaapistoolin joukkuekilpailussa hän sijoittui joukkueineen yhdeksänneksi.


title: Alvin Loftes

text: Alvin Hjalmar Loftes (1. tammikuuta 1890 Providence, Rhode Island – heinäkuu 1971 Narragansett, Rhode Island) oli yhdysvaltalainen maantiepyöräilijä. Hän kilpaili vuoden 1912 kesäolympialaisissa Tukholmassa ja sai siellä pronssia joukkueaika-ajossa. Yksilökilpailussa hän sijoittui yhdenneksitoista.


title: Alvin Loftes

text: Loftes toimi kalastajana, kunnes jäi eläkkeelle vuonna 1955.


title: Edwin Swatek

text: Edwin Paul Swatek (7. tammikuuta 1885 Illinois – 2. tammikuuta 1966 Camarillo, Kalifornia) oli yhdysvaltalainen vesipalloilija ja uimari. Hän kilpaili vuoden 1904 kesäolympialaisissa Saint Louisissa ja kuului vesipallossa hopeaa saaneeseen Chicago Athletic Association -joukkueeseen. Hän osallistui myös uintiin 100 jaardin selkäuinnissa.


title: William Tuttle

text: William Jeremiah ("Bill") Tuttle (21. helmikuuta 1882 Chicago, Illinois – 22. helmikuuta 1930 Los Angeles, Kalifornia) oli yhdysvaltalainen vesipalloilija ja uimari. Hän kilpaili vuoden 1904 kesäolympialaisissa Saint Louisissa Chicago Athletic Association -joukkueen jäsenenä. Hän sai hopeaa sekä vesipallossa että 4 × 50 jaardin vapaauintiviestissä.


title: John Meyers

text: John Meyers (28. kesäkuuta 1880 – helmikuu 1975 Volusia, Florida) oli yhdysvaltalainen vesipalloilija ja uimari. Hän kuului vuoden 1904 kesäolympialaisissa Saint Louisissa pronssia saaneeseen Missouri Athletic Club -joukkueeseen. Hän osallistui lisäksi mailin vapaauintiin.


title: Marc Perrodon

text: Marc Marie Jean Perrodon (31. elokuuta 1878 Vendôme – 22. helmikuuta 1939 Beauvais) oli ranskalainen miekkailija. Hän kilpaili kesäolympialaisissa 1908 Lontoossa, kesäolympialaisissa 1920 Antwerpenissä ja kesäolympialaisissa 1924 Pariisissa. Hän sai yhden olympiamitalin: hopeaa säilän joukkuekilpailussa Antwerpenissä.


title: Gustave Buchard

text: Gustave Jean Armand Buchard (17. helmikuuta 1890 Le Havre – 18. helmikuuta 1977 Barentin) oli ranskalainen miekkailija. Hän kilpaili vuoden 1920 kesäolympialaisissa Antwerpenissä ja sai pronssia kalvassa sekä yksilönä että joukkueen jäsenenä. Myös hänen veljensä Georges Buchard oli olympiaurheilija.


title: Marius B. Jansen

text: Marius Berthus Jansen () oli yhdysvaltalainen historioitsija ja Princetonin yliopiston Japanin historian emeritusprofessori. Hän kirjoitti uransa aikana useita artikkeleja sekä englanniksi että japaniksi. Näiden lisäksi hän kirjoitti ja toimitti yli kaksikymmentä kirjaa.


title: Pohjannokkonen

text: Pohjannokkonen ("Urtica dioica" ssp. "sondenii", syn. "U. dioica" ssp. "gracilis", "U. dioica" var. "sondenii") on Pohjois-Euroopassa tavattava lähes poltinkarvaton, monivuotinen nokkoskasvi. Se on yksi isonokkosen ("U. dioica") alalajeista.


title: Pohjannokkonen

text: Pohjannokkonen kasvaa kasvupaikasta riippuen 30–300 cm korkeaksi. Hoikahko varsi on nelisärmäinen ja tavallisesti haaraton. Kasvi on melkein kalju tai lyhyt- ja harvakarvainen, poltinkarvat ovat yksittäisiä. Lehdet ovat vastakkain ja ne ovat ohuita, ehyitä ja sahalaitaisia. Tavallisesti kaikki lehdet ovat pyöreä- ja suippotyvisiä sekä usein harva- ja isohampaisia. Tummanvihreä lehtilapa on puikea tai kapeanpuikea, pitkäkärkinen ja kärkihammas ulottuu viereisiä hampaita paljon pitemmälle. Lehtilapa on tavallisesti 4–15 cm pitkä ja noin 1,5 kertaa leveytensä pituinen. Kukinto-osan alapuolisten lehtien lapa on tavallisesti 2–3 kertaa leveytensä pituinen. Hoikahko lehtiruoti on enintään noin puolet lavan pituudesta. Kukinnot ovat 4–8 cm pitkiä norkkoja ja pitempiä kuin lehtiruodit. Kasvi on tavallisesti kaksikotinen, eli hede- ja emikukuat sijaitsevat eri yksilöissä. Kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Suomessa pohjannokkonen kukkii heinä-syyskuussa. Hedelmä on kahden sisemmän kehälehden suojaama pähkylä.


title: Pohjannokkonen

text: Pohjannokkosta tavataan ainoastaan Euroopan pohjoisosissa. Sitä kasvaa lähinnä Norjan ja Ruotsin keski- ja pohjoisosien vuoristo- ja tunturialueilla, Keski- ja Pohjois-Suomessa sekä Luoteis-Venäjän pohjoisosissa Uralille saakka. Suomessa pohjannokkonen kasvaa paikoitellen Keski-Suomen eteläosista Pohjois-Lappiin. Runsain laji on Kainuussa ja Etelä- ja Keski-Lapissa. Lajin levinneisyyden laajuus on kuitenkin huonosti tunnettu Keski-Suomessa.


title: Pohjannokkonen

text: Tyypillisimpiä pohjannokkosen kasvupaikkoja ovat puronvarsi- ja kallionaluslehdot ja lehtokorvet. Toisinaan sitä tavataan myös ihmisasutuksen läheltä.


title: Kakko

text: Kakko on vaaleista jauhoista valmistettu länsisuomalainen leipä. Siihen käytetään ohrajauhoja ja jonkin verran vehnäjauhoja. Kakkoa leivotaan teollisesti lähinnä Satakunnassa sekä osissa Varsinais-Suomea ja Pirkanmaata. Sitä pidetään myös Satakunnan maakuntaleipänä. Itä-Suomessa kakolle samanlainen vastine on rieska. Viime vuosina kakkoa on alettu markkinoida myös muualle Suomeen.


title: Kakko

text: Lapissa kakko tarkoittaa mykyjen kaltaisia keitettyjä taikinapalleroita, esim. "verikakko" ja "kalakakko".


title: Georges Trombert

text: Georges Auguste Ernest Trombert (10. elokuuta 1874 Geneve – 27. helmikuuta 1949 Lyon) oli ranskalainen miekkailija. Hän kilpaili vuoden 1920 kesäolympialaisissa Antwerpenissä ja sai siellä kolme mitalia. Kaksi hopeaa tuli floretin ja säilän joukkuekilpailuista, ja lisäksi kalvan joukkuekilpailussa Trombert oli mukana saamassa pronssia.


title: Gaston Amson

text: Gaston Marcel Amson (17. marraskuuta 1883 Pariisi – 16. heinäkuuta 1960 Pariisi) oli ranskalainen miekkailija. Hän sai vuoden 1920 kesäolympialaisissa Antwerpenissä hopeaa floretin ja pronssia kalvan joukkuekilpailussa. Hän sai vielä yhden hopeamitalin kalvan joukkuekilpailussa vuoden 1928 kesäolympialaisissa Amsterdamissa.


title: Helsingin hautausmaat

text: Helsingissä on useita eri uskontokuntien hautausmaita.


title: Helsingin hautausmaat

text: Helsingin luterilaisista hautausmaista vanhin edelleen käytössä oleva on Hietaniemen hautausmaa, jonka perustamisesta päätti kaupungin maistraatti vuonna 1828. Kaupunki luovutti seurakunnalle käyttöoikeuden alueeseen, mutta omistaa maan edelleen. Hautausmaa vihittiin käyttöön 22. lokakuuta 1829, ja yksi ensimmäisiä sinne haudattuja oli entisen Suomen kenraalikuvernöörin Fabian Steinheilin puoliso Natalia Steinheil, joka kuoli muutama viikko avajaisten jälkeen. Alun perin hautausmaa käsitti nykyisen ns. "Vanhan alueen" ja se todettiin jo 1850-luvun puolivälissä liian ahtaaksi. Seurakunnan anomuksesta maistraatti päätti 1858 luovuttaa hautausmaan laajentamista varten Sanduddin ja Sandnäsin huviloista suuremman alueen, josta tuli hautausmaan nykyinen "Uusi alue". Se vihittiin käyttöön 4. syyskuuta 1864, ja hautaaminen sinne alkoi keväällä 1866. Vanhalle alueelle rakennettiin Theodor Höijerin suunnittelema siunauskappeli vuonna 1872 ja portinpieleen vahtimestarin asunto 1900. Hautausmaata laajennettiin kolmannen kerran 1930-luvulla, kun uuden alueen pohjoispuolelle rakennettiin "Hietaniemen alue" entisen Sanduddin paperitehtaan (toiminnassa 1886–1911) paikalle. Päätökseen hautausmaan laajentamisesta vaikutti tuolloin se, että viereiselle rannalle päätettiinkin alun perin suunnitellun öljysataman sijaan perustaa Hietaniemen uimaranta. Laajennusosan perustaksi jouduttiin ensin tuomaan 200 000 kuutiometriä meren pohjasta tuotua hiekkaa. Hietaniemen alue vihittiin käyttöön 26. elokuuta 1931 ja Albert Nybergin suunnittelema uusi siunauskappeli kesäkuussa 1933. Suuren osan Hietaniemen alueesta käsittää nykyisin sankarihauta-alue, ja siellä sijaitsee myös valtiollisten seremonioiden kohteena oleva Hietaniemen sankariristi.


title: Helsingin hautausmaat

text: Hietaniemenkadun toisella puolella on 1925 valmistunut ja seuraavana vuonna käyttöön otettu Bertel Liljequistin suunnittelema Hietaniemen krematorio, joka oli lajissaan Suomen ensimmäinen. Tontti 1889 perustetun ja 1907 rekisteröityneen Krematoriosäätiön ylläpitämälle krematoriolle oli luovutettu jo 1915. Krematorion viereen perustettiin kahden hehtaarin laajuinen Hietaniemen hautausmaan uurnalehto, joka vihittiin käyttöön 23. joulukuuta 1949.


title: Helsingin hautausmaat

text: Suomen Kaartin hautausmaa perustettiin 1833 ortodoksisen hautausmaan viereen Suomen kaartin ja 1. suomalaisen meriekipaasin käyttöön. Sitä laajennettiin 1851. Suomen Kaartin seurakunnan lakkauttamisen jälkeen hautausmaa siirtyi senaatin päätöksellä 1914 kaupungin evankelis-luterilaisen seurakunnan haltuun. Alueelle ei tehdä enää muuten uusia hautauksia, mutta perhehautoihin voidaan yhä haudata Kaartin seurakunnan jäsenten jälkeläisiä sekä Suomen valkoiseen kaartiin kuuluneita ja heidän omaisiaan.


title: Helsingin hautausmaat

text: 1800-luvun lopulla Helsingin evankelis-luterilainen seurakunta osti 32 hehtaaria maata Helsingin pitäjän Malmin kylästä uutta suurta hautausmaata varten. Malmin hautausmaa vihittiin käyttöön 10. marraskuuta 1894 ja hautaaminen aloitettiin kolme kuukautta myöhemmin. Alueella sijaitsi jo valmiiksi vuonna 1892 perustettu yksityinen "Åbergin hautausmaa", joka käsittää nykyisin hautausmaan korttelit 101–104. Se on edelleen yksityisessä omistuksessa, sen sijaan Malmin hautausmaan sisälle niin ikään jäänyt yksityinen Rundmanin hautausmaa on sittemmin siirtynyt seurakunnan omistukseen. Malmiin on liitetty myös entisen Oulunkylän kunnan hautausmaa sekä pieni venäläinen sotilashautausmaa, jonne haudattiin vuonna 1917 helmikuun vallankumouksen yhteydessä surmattuja upseereita. Malmin hautausmaa miellettiin aikoinaan vähävaraisten hautausmaaksi. Sinne kulki oma pistoraide ja vuodesta 1895 aina 1950-luvulle saakka vainajat tuotiin junalla Harjun ruumishuoneelta. Raiteet on myöhemmin purettu, mutta 1897 valmistunut hautausmaan asemarakennus on yhä jäljellä toimistokäytössä. Selim A. Lindqvistin suunnittelema siunauskappeli valmistui 1923 ja krematorio 1965. Hautausmaan aluetta on laajennettu useasti ja nykyisin se on 65 hehtaarin laajuinen. Toiminnallisesti se on Suomen suurin hautausmaa ja sinne on haudattu yli 200 000 helsinkiläistä.


title: Helsingin hautausmaat

text: Kulosaaren hautausmaa Leposaaressa vihittiin käyttöön 8. marraskuuta 1925. Vaikka Kulosaaren kunta liitettiin Helsinkiin 1946 ja seurakunta Helsingin seurakuntayhtymään 1959, on hautausmaa edelleen vain kulosaarelaisten käytössä. Armas Lindgrenin suunnittelema siunauskappeli valmistui 1927.


title: Helsingin hautausmaat

text: Honkanummen hautausmaa Vantaalla on myös Helsingin seurakuntien käytössä. Alue ostettiin jo 1935 Helsingin kolmanneksi luterilaiseksi hautausmaaksi ja vihittiin käyttöön 10. marraskuuta 1951. Ensimmäinen hautaus tapahtui kuitenkin vasta 1957. Kaikkiaan 76 hehtaarin alue ei ole vielä kokonaan otettu käyttöön. Erik Bryggmanin suunnittelema kappeli vihittiin itsenäisyyspäivänä 1956 ja siihen liitettiin 1991 krematorio. Hautausmaan yhteyteen perustettiin 2007 Helsingin ja Vantaan yhteinen tunnustukseton hauta-alue. Lahdenväylän vastakkaisella puolella on Helsingin seurakuntayhtymän rakennuttama ja saksalaisen Volksbund Deutsche Kriegsgräberfürsorge -järjestön ylläpitämä Saksalaisten sotilaiden hautausmaa, johon on haudattu toisen maailmansodan aikana Suomessa kuolleita saksalaisia sotilaita. Vainajat siirrettiin paikalle eri puolilta eteläistä Suomea vuonna 1959 ja alue vihittiin 1963.


title: Helsingin hautausmaat

text: Maunulan uurnalehto Keskuspuistossa on vihitty käyttöön 29. tammikuuta 1966. Sinne on tehty jo noin 11 000 hautausta. Se oli aikanaan Suomen ensimmäinen pelkästään uurnahautauksille tarkoitettu hautausmaa. Käytössä olevaa aluetta on laajennettu säännöllisesti uusilla hautakortteleilla 1990- ja 2000-lukujen aikana. Kallion kirkkoon perustettiin 1991 uurnaholvi, jonne mahtuu noin 2 500 tuhkauurnaa. Uurnia säilytetään holvissa 25 vuoden ajan, minkä jälkeen ne sirotellaan holvin alla olevaan kalliohautaan.


title: Helsingin hautausmaat

text: Lisäksi vuoden 2009 Sipoon alueliitoksen yhteydessä Helsingin alueelle siirtyi myös vanha Östersundomin kappelin hautausmaa. Sen perustamisajankohtaa ei tunneta, mutta se on ollut käytössä ainakin 1700-luvulta alkaen. Kappelista on kuitenkin mainintoja jo 1690-luvulta ja perimätiedon mukaan paikalle olisi haudattu läheisen saariston ja rannikon asukkaita ”ikimuistoisista ajoista saakka”. Alkuaan hyvin pientä hautausmaata laajennettiin vuonna 1855. Sitä uudistettiin vuonna 1933 ja laajennettiin uudelleen 1974.


title: Helsingin hautausmaat

text: Vuosaareen ollaan suunnittelemassa uutta luterilaista ja ortodoksista hautausmaata Nordsjön kartanonpuiston pohjois- ja eteläpuoliselle alueelle.


title: Helsingin hautausmaat

text: Helsingin vanhin yhtäjaksoisesti käytössä ollut hautausmaa on Lapinniemellä Hietaniemen hautausmaan vieressä sijaitseva Helsingin ortodoksinen hautausmaa, joka otettiin käyttöön vuonna 1815. Vainajat tuotiin sinne alun perin vesitse; hautausmaan nykyinen keskikäytävä oli alkujaan kappelilta Ruoholahden rantaan johtanut kulkureitti. Hautausmaalla sijaitsee nykyisin 1852 valmistunut Profeetta Pyhän Eliaan kappeli ja 1958 valmistunut Ivan Kudrjavzevin suunnittelema Profeetta Eliaan kirkko.


title: Helsingin hautausmaat

text: Ortodoksisen hautausmaan viereen perustettiin jo 1830 pieni hauta-alue Venäjän armeijan muslimisotilaita varten. Tämän lyhytikäiseksi jääneen hautausmaan alue luovutettiin 1870 kaupungin muslimiväestön käyttöön ja sen kohdalla sijaitsee nykyisin Helsingin Islam-seurakunnan hallussa oleva Helsingin islamilainen hautausmaa, jota on myöhemmin laajennettu.


title: Helsingin hautausmaat

text: Vastaavasti oma hautausmaa oli perustettava myös Venäjän armeijan juutalaisille Helsingissä. Islamilaisen hautausmaan ja Suomen kaartin hautausmaan välissä sijaitseva pienikokoinen ns. "Vanha juutalainen hautausmaa" perustettiin 1840-luvulla, nykyinen Helsingin juutalainen hautausmaa Hietaniemen hautausmaan pohjoispuolella vuonna 1895. Jälkimmäisellä sijaitsee 1940-luvulla rakennettu K. R. Lindgrenin suunnittelema kappeli.


title: Helsingin hautausmaat

text: Juutalaisen hautausmaan vieressä on 1938 perustettu pienikokoinen ortodoksisen Pyhän Nikolauksen seurakunnan hautausmaa, jossa sijaitsee samana vuonna valmistunut Pyhän Nikolauksen kirkko.


title: Helsingin hautausmaat

text: Koska Helsingissä ei ole roomalaiskatolista hautausmaata, roomalaiskatolisen hiippakunnan jäseniä on haudattu sekä luterilaiselle että ortodoksiselle hautausmaalle.


title: Helsingin hautausmaat

text: Keskuspuistossa lähellä Metsäläntietä on vuodesta 1947 sijainnut Helsingin eläinsuojeluyhdistyksen ylläpitämä eläinten hautausmaa, jossa on noin 3 000 hautapaikkaa.


title: Helsingin hautausmaat

text: Helsingin kaupungin ensimmäinen hautausmaa sijaitsi kaupungin ensimmäisen, 1550-luvulla rakennetun kirkon ympärillä nykyisessä Vanhassakaupungissa. Arvokkaimmat vainajat haudattiin ajan tavan mukaisesti kirkon lattian alle. Kirkko ja hautausmaa jäivät pois käytöstä, kun Helsinki siirrettiin 1640-luvulla Vantaanjoen suulta Vironniemelle. Kirkon perustukset ja kirkkotarhan muuri ovat säilyneet nykypäivään saakka. Lisäksi paikalla on nykyään Robert Stigellin vuonna 1890 veistämä kopio kauppias Hans van Sandenin (k. 1590) hautakivestä, joka löydettiin 1800-luvulla. Kaupungin toinen hautausmaa sijaitsi 1640-luvulta alkaen uuden kirkon ympärillä, nykyisen Senaatintorin läntisessä päässä. Ahdas kirkkomaa alkoi tulla täyteen jo 1780-luvulla, ja sitä korotettiin useaan kertaan hiekalla, jotta vainajia voitiin haudata päällekkäin kolmeen kerrokseen. Vuonna 1789 kirkkoherra Fredrik Collin kieltäytyi hautaamasta enää sinne, mutta vanhoihin perhehautoihin haudattiin vielä tämän jälkeenkin. Vuonna 1827 Ulrika Eleonoran kirkko purettiin ja hautausmaa tasattiin uuden torin tieltä. Haudat ovat edelleen olemassa torin alla ja toria kaivettaessa tulee usein vastaan luita. Ainoastaan vuonna 1805 kuolleen kauppaneuvos Johan Sederholmin hauta siirrettiin uudelle Kampin hautausmaalle.


title: Helsingin hautausmaat

text: Helsingin kolmas hautausmaa sijaitsi Kampissa nykyisen Vanhan kirkkopuiston alueella, alun perin kaupungin ulkopuolella. Jo suurten kuolonvuosien aikana 1695–1697 haudattiin vainajia tilapäiseen hautausmaahan Kamppiin, tosin eri paikkaan, nykyisen Bulevardin ja Fredrikinkadun risteyksen tienoille. Vuoden 1710 ruttoepidemian aikana kuolleita haudattiin edellä mainitun paikan viereen, nykyisen Annankadun tienoille. Samalle alueelle haudattiin myös Hattujen sodan aikana 1741 kuolleita Helsinkiin sijoitetun ruotsalaisen tykistörykmentin sotilaita. Lopulta paikalle perustettiin 1790 Kampin hautausmaa, mihin kirkolliskokous oli myöntänyt luvan neljä vuotta aikaisemmin. Nelisenkymmentä vuotta toiminut hautausmaa oli nykyistä kirkkopuistoa laajempi ja puistokorttelia ympäröivät kadut kulkevat osittain entisen hautausmaa-alueen päällä. Kaupungin kasvettua hautausmaan ympärille se poistettiin käytöstä 1829 Hietaniemen hautausmaan tultua käyttöön, joskin sinne haudattiin vielä 1918–1919 Suomen sisällissodassa kaatuneita valkoisia ja saksalaisia sekä Viron vapaussodassa kuolleita suomalaisia vapaaehtoisia. Carl Ludvig Engelin suunnittelema Helsingin Vanha kirkko valmistui kortteliin vuonna 1826, kolme vuotta ennen hautausmaan poistamista käytöstä. Alue on nykyään puistona, mutta 48 vanhaa hautakiveä vuosilta 1790–1829 sekä Engelin suunnittelema hautausmaan komea portti ovat säilyneet.


title: Helsingin hautausmaat

text: Ennen ortodoksisen hautausmaan käyttöön ottoa haudattiin Helsingin ja Viaporin venäläisen sotaväen sotilaita tilapäiseen hautausmaahan nykyisen Bulevardin ja Kampin korttelin nro 71 tienoille. Taivallahdessa puolestaan sijaitsi 1826–1918 venäläinen sotilashautausmaa. Aikanaan vakiintui tavaksi haudata venäläisen sotaväen upseerit ortodoksiselle hautausmaalle ja sotilaat ja matruusit Taivallahden sotilashautausmaalle. Venäläinen sotaväki poistui Helsingistä Suomen itsenäistymisen jälkeen ja Taivallahden hautausmaa-alueen hallinta palautui kaupungille 1927. Hautaaminen sinne kiellettiin 1930 ja alue kaavoitettiin puistoksi, josta osa on jäänyt myöhemmin tenniskenttien alle. 28 säilynyttä hautakiveä kunnostettiin 1990-luvulla.


title: Helsingin hautausmaat

text:
Vuoden 1831 koleraepidemian aikana perustettiin Hietaniemen hautausmaan ulkopuolelle useita tilapäisiä hautausmaita epidemian uhreja varten. Ensimmäiset, elokuussa kuolleet noin 70 vainajaa haudattiin nykyisen Lapinlahden sairaalan puiston alueelle, jonne oli aiemmin haudattu vankeja ja itsemurhan tehneitä. Syyskuusta alkaen oli käytössä isompi kolerahautausmaa Hietaniemessä myöhemmän Sanduddin tapettitehtaan pohjoispuolella, nykyisen Hietaniemen hautausmaan Hietaniemen alueen keskellä. Lisäksi kolmas koleran uhrien hauta-alue sijaitsi Töölössä nykyisen Talvipuutarhan paikalla.
Santahaminassa on tiettävästi ollut 1600-luvulla kylä, jolla oli oma hautausmaa lähellä Hevossalmen rantaa. Saaren alueelle haudattiin myös 1800-luvun alkupuolella venäläisen varuskunnan sotilaita useampaan paikkaan sekä vuonna 1906 surmattuja Viaporin kapinan osanottajia ja 1918 Helsingin vankileireillä (Santahaminassa, Suomenlinnassa, Isosaaressa ja Katajanokalla) kuolleet ja teloitetut noin 1500 punavankia.


title: Helsingin hautausmaat

text:
Erillisiä vuosien 1939–1944 sankarihauta-alueita löytyy Haagasta (Haagan sankarihautausmaa) sekä entisen Huopalahden kunnan alueelta Munkkiniemestä (Munkkiniemen sankarihautausmaa), Pitäjänmäestä ja Lauttasaaresta. Pitäjänmäen sankarihautausmaa sijaitsee Mäkkylässä 50 metriä Espoon puolella.
Metsässä lähellä Pohjois-Haagan asemaa on aidattu yhteishauta, johon on haudattu 28 sisällissodan aikana surmattua punaista. Kyseiseen yhteishautaan on väitetty haudatun myös saksalaisten Töölön sokeritehtaan pihalla Helsingin valtauksen yhteydessä teloittama Viron varapääministeri ja oikeusministeri Jüri Vilms, jonka oletettu ruumis siirrettiin kotimaahan vuonna 1920. Seppo Zetterbergin tutkimusten mukaan ministerin teloitus ja hautaus olivat ilmeisesti sepitettä. Vuonna 1918 taisteluissa kaatuneita punaisia haudattiin myös sankarihautaan Mäntymäelle, mutta sodan jälkeen valkoiset määräsivät haudat siirrettäviksi Malmin hautausmaalle. Vuonna 1971 Malmille siirrettiin myös seitsemän Suutarilan Puustellinmetsän joukkohaudasta löydettyä teloitettua punaista.


title: Helsingin hautausmaat

text: Lisäksi Helsingissä on joitakin julkisilla paikoilla hautausmaiden ulkopuolella sijaitsevia yksittäisiä hautoja, kuten Ehrensvärdin hauta Suomenlinnan linnanpihalla, niin sanottu Vapaamuurarin hauta Kaisaniemen puistossa, runoilija Katri Valan hauta hänen mukaansa nimetyssä puistossa Vilhonvuorella Sörnäisissä, Axel Olai Heikelin hauta Karunan kirkon pihalla Seurasaaressa ja Sigurd Steniuksen perhehauta hänen mukaansa nimetyssä puistossa Munkkiniemessä.


title: Tullio Bozza

text: Tullio Bozza (3. helmikuuta 1891 Napoli – 13. helmikuuta 1922 Napoli) oli italialainen miekkailija. Hän kilpaili vuoden 1920 kesäolympialaisissa Antwerpenissä ja voitti siellä kultaa kalvan joukkuekilpailussa. Hän osallistui myös sen yksilökilpailuun.


title: Tullio Bozza

text: Bozza kuoli 31-vuotiaana sairauteen. Hänellä oli ollut suhde kirjailija Sibilla Aleramon kanssa. Aleramo omisti hänelle runon "Endimione" ja muisteli häntä teoksessaan "Selva d'amore" (1947).


title: Fritz Hünenberger

text: Friedrich "Fritz" Hünenberger (14. maaliskuuta 1897 – 30. elokuuta 1976) oli sveitsiläinen painonnostaja ja olympiamitalisti.


title: Fritz Hünenberger

text: Hünenberger teki vuosina 1918 ja 1919 kaksi painoluokkansa maailmanennätystä, yhden tempauksessa ja toisen yhteistuloksessa. Hän sai Antwerpenin olympialaisissa 1920 alle 82,5-kiloisten sarjassa hopeaa ja toisti suorituksen Pariisin kisoissa 1924. Hünenberger teki vuoden 1924 olympialaisissa yhden käden työnnön maailmanennätyksen 107,5 kiloa ja nosti kisassa myös viisi kiloa enemmän, mutta jälkimmäinen suoritus hylättiin.


title: Ettore Bellotto

text: Ettore Bellotto (18. helmikuuta 1895 Vicenza – 11. elokuuta 1966 Milano) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa. Vuotta myöhemmin onnettomuus päätti hänen uransa.


title: Fernando Bonatti

text: Fernando Bonatti (26. elokuuta 1894 Sampierdarena – 14. lokakuuta 1974 Genova) oli italialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa joukkuekilpailussa.


title: Luigi Cambiaso

text: Luigi Cambiaso (29. tammikuuta 1895 Rivarolo – 25. maaliskuuta 1975 Bolzaneto) oli italialainen voimistelija. Hän kilpaili vuoden 1920 kesäolympialaisissa Antwerpenissä sekä vuoden 1924 kesäolympialaisissa Pariisissa ja oli molemmilla kerroilla mukana voittamassa kultaa joukkuekilpailussa.


title: Victor Solomon

text: Victor Raymond Solomon (s. 6. maaliskuuta 1986 Lagos, Nigeria) on nigerialainen jalkapalloilija. Hän on pelipaikaltaan hyökkääjä.


title: Victor Solomon

text: Solomon pelasi Veikkausliiga-kauden 2007 alun VPS:ssa. Hänen sopimuksessaan oli alun perin toukokuun loppuun asti kestävä koeaika, mutta sitä jatkettiin kuukaudella. Koeajan jälkeen VPS ilmoitti, ettei se jatka Solomonin sopimusta. Hän ehti pelata viisi Veikkausliiga-ottelua, joista neljässä hän oli avauskokoonpanossa. Maaleja Solomon ei otteluissa tehnyt.


title: Victor Solomon

text: Kaudella 2008 Solomon edusti Jippoa ja kaudet 2009–2010 EIF:ää, jolle hän teki ensimmäisenä kautenaan 21 ja toisena 14 maalia. Kaudeksi 2011 Solomon siirtyi Atlantikseen.


title: Jen Kaido

text: Jennifer "Jen" Kaido (s. 14. maaliskuuta 1981 Glendale) on yhdysvaltalainen soutaja.


title: Jen Kaido

text: Kaido valmistui high schoolista vuonna 1999 ja aloitti soutamisen vasta yliopiston lopuilla. Hän oli aikaisemmin harrastanut yleisurheilua ja lentopalloa. Kaido alkoi harjoitella Yhdysvaltain maajoukkueen kanssa vuonna 2004 ja kilpaili muun muassa Pekingin olympialaisissa 2008, joissa joukkue sijoittui pariaironelikoissa viidenneksi.


title: Jay Hernandez

text: Javier Manuel ”Jay” Hernandez, Jr (s. 20. helmikuuta 1978 Montebello, Kalifornia) on yhdysvaltalainen näyttelijä.


title: Rautanokkonen

text: Rautanokkonen ("Urtica urens") on matalakasvuinen, poltinkarvallinen ja yksivuotinen nokkoskasvi.


title: Rautanokkonen

text: Rautanokkonen kasvaa 10–50 senttimetriä korkeaksi. Varsi on nelisärmäinen ja tavallisesti melko haarova. Vastakkain olevat vaaleanvihreät lehdet ovat ehyitä ja sahalaitaisia. Lehtilapa on tavallisesti 1,5–5 senttimetriä pitkä, soikea tai soikean puikea, tylppätyvinen ja lyhytkärkinen. Lehtilavan kärkihammas ulottuu vain hieman viereisiä hampaita pitemmälle. Lehtihankaiset kukinnot ovat 1–2 senttiä pitkiä, lehtiruoteja lyhyempiä norkkoja. Yksikotiset kukat ovat pieniä, vihertäviä ja yksineuvoisia. Kukan kehä on nelilehtinen ja verhiömäinen. Rautanokkonen kukkii Suomessa heinä-syyskuussa. Hedelmä on kahden sisemmän kehälehden suojaama pähkylä.


title: Rautanokkonen

text: Rautanokkosen poltinkarvat polttavat isonokkosta ("Urtica dioica") enemmän. Tähän ominaisuuteen viittaa paitsi lajin virallinen nimi, myös lajin kansanomaiset nimet, kuten ”kusiaisnokkonen”.


title: Rautanokkonen

text: Rautanokkonen on levinnyt koko Eurooppaan, joskin maanosan pohjoisosissa laji on harvinainen. Levinneisyysalue jatkuu Aasian puolella Turkkiin, Lähi-itään sekä Siperian keski- ja eteläosien läpi aina Venäjän kaukoitään saakka. Lajia tavataan myös Afrikassa Marokosta Tunisiaan ja Egyptissä sekä paikoitellen muuallakin mantereella. Pohjois-Amerikassa rautanokkosta tavataan paikoitellen ympäri mannerta. Lisäksi lajia tavataan myös paikoin Etelä-Amerikassa ja Oseaniassa.


title: Rautanokkonen

text: Suomessa rautanokkonen on muinaistulokas ja sitä voi tavata koko maassa. Runsaimmin lajia kasvaa Lounais- ja Etelä-Suomessa. Laji on suuresti harvinaistunut 1900-luvun loppupuolella koko maassa.


title: Rautanokkonen

text: Koska rautanokkosella ei ole talvehtivaa maavarsistoa, se ei muodosta isonokkosen tapaan laajoja kasvustoja, vaan kasvaa yksittäin. Lajia tavataan runsastyppisillä paikoilla pihoilla, puutarhoissa, karjapihoilla, kanatarhoissa, pelloilla, kaatopaikoilla ja merenrannoilla. Rautanokkonen on hyvin vanha kulttuurin seuralainen. Se on kuitenkin suuresti harvinaistunut perinteisen maatalouden ja eläintenhoidon loputtua. Myös autoistuminen on vähentänyt lajia. Esimerkiksi Helsingissä hevosvetoisen liikenteen loputtua katosi myös suurin osan rautanokkosen suosimista eläinperäisistä typpipitoisista kasvupaikoista kaupungissa.


title: Rautanokkonen

text: Rautanokkosen lehtiä voi syödä samaan tapaan kuin isonokkosta.


title: Tommi Vartiainen

text: Tommi Vartiainen (s. 12. tammikuuta 1983 Lahti, Suomi) on suomalainen jalkapalloilija.


title: Tommi Vartiainen

text: Hän on pelannut Veikkausliigaa Lahdessa kuusi ottelua kaudella 2005, viisi ottelua kaudella 2006 ja seitsemän ottelua kaudella 2007 ja lisäksi KooTeePeessä neljä ottelua kaudella 2008. Näissä 22:ssa ottelussa hän on tehnyt kolme maalia, joista jokaisen ensimmäisellä liigakaudellaan. Ensimmäisen liigamaalinsa Vartiainen teki ensimmäisessä liigaottelussaan 25. toukokuuta 2005 Lahden kohdatessa kotiottelussa Jaron.


title: Osmo Monto

text: Osmo Ari Armas Monto (s. 9. joulukuuta 1938 Kymi) on suomalainen taidemaalari, taidegraafikko, kuvanveistäjä ja taideopettaja. Hän asuu Iisalmen Kotikylässä.


title: Osmo Monto

text: Monton teokset ovat usein uusekspressionistisia. Hän on käyttänyt veistoksissaan ja installaatioissaan materiaalina puuta, erilaisia esineitä ja romua, 1990-luvulla myös vaatteita.


title: Osmo Monto

text: Osmo Monto opiskeli Suomen Taideakatemian koulussa (nyk. Kuvataideakatemia) vuosina 1959-1964. Kahtena viimeisenä vuotena häntä opetti Sam Vanni.


title: Osmo Monto

text: Montolla on ollut 1958 lähtien yksityisnäyttelyitä, muun muassa Galerie Strindbergillä, Galerie Artekissa (1974), Wäinö Aaltosen taidemuseossa ja Lapinlahden taidemuseossa.


title: Osmo Monto

text: Lisäksi hänen teoksiaan on ollut Nuorten näyttelyissä, Suomen Taiteilijain näyttelyissä ja Mäntän kuvataideviikoilla.


title: Osmo Monto

text: Esimerkiksi Monton retrospektiivisessä näyttelyssä Varkauden taidemuseossa vuonna 1996 oli esillä myös tilateoksia, kuten teos "Kasvokkain", jossa tangolle oli ripustettu verisiä ja räjähdyksen rikkirepimiä vaatteita, joilla oli myös kasvot. Monto on kertonut teoksen käsitelleen Jugoslavian sotaa. Näyttelyssä oli esillä myös installaatio "Kosmos", jossa valkoisen keinutuolin päälle oli asetettu musta päällystakki, jonka selkämyksestä nousivat kasvot. Keinutuolin eteen oli asetettu kymmeniä mustalla lakalla maalattuja kirjoja.


title: Osmo Monto

text: Monton teoksia on Suomen valtiolla, Amos Andersonin taidemuseon, Wäinö Aaltosen museon ja Kuopion taidemuseon kokoelmissa.


title: Osmo Monto

text: Iisalmen Malminrannan päiväkodissa on Monton julkinen teos "Aamu-päivä-ilta" (1984)


title: Osmo Monto

text: Hän on saanut Valtion kuvataidepalkinnon vuosina 1972 ja 1983.


title: Osmo Monto

text: Monto on Taidemaalariliiton, Kuopion kuvataiteilijat ry Ars Liberan ja Kotkan Taiteilijaseuran jäsen sekä Iisalmen seudun kuvataideseuran kunniajäsen.


title: Osmo Monto

text: Monto on opettanut taidetta Ylä-Savossa vuodesta 1964 ja hänen oppilainaan ovat olleet monet yläsavolaiset taiteilijat.


title: Osmo Monto

text:
Siltavuori, Eeva: "Idän kuvat, kuvataidetta Itä-Suomesta", 1982.
Sakari Saarikoski: "Kuvataiteilijoiden Kuopio", 1982.
Anne Valkonen: "Amer-Info", 1993.
Neljä uutteraa palkittiin, "Iisalmen sanomat", 13.12.2008.
Osmo Monto, "Taidemaalariliitto".
Yläsavolaiset kuvataiteilijat, Eemil.fi.


title: Valuva kuolema (vuoden 1958 elokuva)

text: Valuva kuolema () on vuonna 1958 ensi-iltansa saanut yhdysvaltalainen tieteiselokuva, jonka pääosassa on Steve McQueen. Elokuva kertoo, kuinka ruskea avaruuslima saapuu yhdysvaltalaiseen kaupunkiin ja alkaa syödä ihmisiä. Aina kun limamassa syö ihmisen, siitä tulee isompi ja punaisempi. Lopulta kaupungin ihmiset joutuvat työskentelemään yhdessä voittaakseen avaruusliman.


title: Valuva kuolema (vuoden 1958 elokuva)

text: Elokuvan tarinan tapahtumakaupungissa, Pennsylvanian osavaltion Phoenixvillessä, juhlitaan vuosittain "The Blobfest” -tapahtumaa. Elokuvalle tehtiin jatko-osa "Valuvan kuoleman kosto" ("Beware! The Blob") vuonna 1972, ja vuonna 1988 uusintaversio "Valuva kuolema".


title: Margherita Zalaffi

text: Margherita Zalaffi (s. 7. huhtikuuta 1966 Siderno, Reggio Calabria) on italialainen entinen miekkailija, joka kilpaili viisissä perättäisissä kesäolympialaisissa vuosina 1984–2000.


title: Margherita Zalaffi

text: Zalaffi voitti floretin joukkuekilpailussa kultaa kesäolympialaisissa 1992 Barcelonassa. Hän sai lisäksi hopeaa sekä floretin joukkuekilpailusta kesäolympialaisista 1988 Soulissa että kalvan joukkuekilpailusta kesäolympialaisista 1996 Atlantassa.


title: Helga Klein

text: Helga Klein ("Erny"; s. 15. elokuuta 1931 Mannheim) on saksalainen entinen yleisurheilija, joka kilpaili vuoden 1952 kesäolympialaisissa Helsingissä. Hän sai hopeaa 4 × 100 metrin viestistä ja kilpaili lisäksi 100 ja 200 metrin juoksussa sijoittuen jälkimmäisessä viidenneksi.


title: Ferdinando Mandrini

text: Ferdinando Mandrini (17. kesäkuuta 1897 Milano – 22. marraskuuta 1980 Milano) oli italialainen voimistelija. Hän voitti joukkuekilpailussa kultaa vuoden 1920 kesäolympialaisissa Antwerpenissä ja sitten vuoden 1924 kesäolympialaisissa Pariisissa. Hän osallistui myös vuoden 1928 kesäolympialaisiin Amsterdamissa.


title: U-kvarkki

text: U-kvarkit (engl. up) eli ylös-kvarkit ovat alkeishiukkasia ja yksi kuudesta kvarkkityypistä Muut tyypit ovat c, s, d, b ja top -kvarkit. Niiden massa on kaikista kvarkeista pienin. Niiden antihiukkasia ovat u-antikvarkit.


title: U-kvarkki

text: Kuten kaikkien kvarkkien, u-kvarkkien spin on 1/2 ja baryoniluku 1/3. Sen isospin "I" on +1/2 ja sähkövaraus +2/3e. U-kvarkki kuuluu samaan kvarkkiduplettiin d-kvarkin kanssa.


title: U-kvarkki

text: U-kvarkki kuuluu kolmen "alkuperäisen" kvarkin ryhmään. Tämä kolmikko ennustettiin selittämään hadronien rakenne vuonna 1964. U-kvarkit muodostavat yhdessä d-kvarkkien kanssa protonit, joiden rakenteena on kaksi u-kvarkkia ja yksi d-kvarkki sekä neutronit, joissa puolestaan on kaksi d-kvarkkia ja yksi u-kvarkki. Se esiintyy rakennusosana myös monissa lyhytikäisissä hiukkasissa.


title: U-kvarkki

text: U-kvarkkien massa on pienin kaikista kvarkeista (1,7–3,3 MeV), mikä tekee niistä lähes massattomia ja siksi myös helpoimpia havaita kokeellisesti. D-kvarkit ovat u-kvarkkien kanssa lähes samaa massaluokkaa (4,1–5,8 MeV). Muut kvarkkityypit ovat kymmeniä tai jopa tuhansia kertoja näitä kvarkkeja massiivisempia.


title: Hoikkaängelmä

text: Hoikkaängelmä ("Thalictrum simplex") on monivuotinen leinikkikasvi. Se on muunteleva laji, jolla on useita alalajeja.


title: Hoikkaängelmä

text: Hoikkaängelmä kasvaa 4–110 senttimetriä korkeaksi, sen alalajeista korkeakasvuisin on etelänhoikkaängelmä ja matalin pohjanhoikkaängelmä. Lehdet ovat 5–20 cm pitkiä ja ne ovat jakautuneet kahdesta kolmeen kertaan parittaisiin lehdyköihin, jotka ovat kolmihalkoiset. Lehdyköiden muoto vaihtelee alalajin mukaan, esimerkiksi sirohoikkaängelmän lehdykät ovat hyvin kapeita. Hoikkaängelmän kukinto on terttumainen. Pienten kukkien kehälehtien väri vaihtelee sinipunertavasta vaaleanvihreään. Hedelmät ovat harjuisia pähkylöitä, joissa on leveä kärkiota. Hoikkaängelmä voi muistuttaa suuresti keltaängelmää ("Thalictrum flavum"), josta sen erottaa varmuudella kukan heteiden ja luottien tuntomerkkien mukaan.


title: Hoikkaängelmä

text: Hoikkaängelmän levinneisyys Suomessa on jokseenkin kaksiosainen. Etelä-Suomessa sitä tavataan melko harvinaisena Ahvenanmaalta Pohjois-Savoon, yleisimmin Etelä-Hämeessä. Pohjois-Suomessa laji kasvaa Oulun korkeudelta Pohjois-Lappiin, Keski-Lapissa se on yleinen. Hoikkaängelmä puuttuu laajalta alueelta Länsi- ja Keski-Suomea. Etelä-Suomen hoikkaängelmä on alalajia etelänhoikkaängelmä, jota pidetään muinaistulokkaana ja Pohjois-Suomessa alalajia pohjanhoikkaängelmä, joka on alkuperäiskasvi. Alalajien elinympäristöt ovat Suomessa erilaiset. Etelänhoikkaängelmä on kuivahkojen niittyjen ja ketojen kasvi, pohjanhoikkaängelmä kasvaa jokivarsien törmillä, lehdoissa ja tulvaniityillä.


title: Hoikkaängelmä

text: Etelänhoikkaängelmä on luokiteltu Suomessa uhanalaiseksi, vaarantuneeksi (VU) harvinaistumisen vuoksi.


title: Josef Wilhelm

text: Josef Wilhelm (1892–1956) oli sveitsiläinen voimistelija. Hän kilpaili vuoden 1924 kesäolympialaisissa Pariisissa ja sai siellä kaksi mitalia. Hevosessa hän voitti kultaa ja joukkuekilpailussa hän oli mukana saamassa pronssia.


title: Mario Lertora

text: Mario Lertora (21. syyskuuta 1897 Genova – 28. maaliskuuta 1939 Genova) oli italialainen voimistelija. Hän osallistui kesäolympialaisiin 1924, 1928 ja 1932. Vuosina 1924 ja 1932 hän oli mukana voittamassa kultaa joukkuekilpailuissa; vuonna 1932 hän sai lisäksi pronssia permannolla.


title: Vittorio Lucchetti

text: Vittorio Lucchetti (21. joulukuuta 1894 Livorno – 3. helmikuuta 1965 Genova) oli italialainen voimistelija. Hän oli mukana voittamassa kultaa joukkuekilpailussa vuoden 1920 kesäolympialaisissa Antwerpenissä ja jälleen vuoden 1924 kesäolympialaisissa Pariisissa.


title: Saksanhirvi-ihminen

text: Saksanhirvi-ihminen eli saksanhirviluolanihminen on esihistoriallinen ihmisryhmä, jonka olemassaolo on päätelty Kaakkois-Kiinasta löydettyjen fossiilien perusteella. Fossiilit löydettiin luolasta, jossa on myös erään sukupuuttoon kuolleen saksanhirvilajin luita. Fossiileja on kaikkiaan kolmesta yksilöstä, ja ne ovat 11 500–14 500 vuotta vanhoja. Niissä on piirteitä sekä nykyihmisestä että vanhemmista ihmislajeista, ja on esitetty että kyseessä voisi olla ennen tuntematon ihmislaji. Toinen vaihtoehto on, että jäännökset kuuluvat hyvin varhain Afrikasta muuttaneelle nykyihmisryhmälle, joka olisi pysynyt eristyksissä muista nykyihmisistä.


title: Saksanhirvi-ihminen

text: Fossiilit löytyivät jo 1989 Yunnanin maakunnasta Maludongista eli niin kutsutusta Saksanhirviluolasta, mutta niitä on alettu tutkia vasta 2006.


title: Luigi Maiocco

text: Luigi Maiocco (11. lokakuuta 1892 Torino – 11. joulukuuta 1965 Torino) oli italialainen voimistelija. Hän voitti joukkuekilpailussa kultaa kolmesti: kesäolympialaisissa 1912 Tukholmassa, kesäolympialaisissa 1920 Antwerpenissä ja kesäolympialaisissa 1924 Pariisissa.


title: George Finnegan

text: George V. Finnegan (syyskuu 1881 Kalifornia – 28. helmikuuta 1913 San Francisco, Kalifornia) oli yhdysvaltalainen nyrkkeilijä, joka kilpaili vuoden 1904 kesäolympialaisissa Saint Louisissa. Hän voitti siellä kultaa kärpässarjassa ja sai lisäksi hopeamitalin kääpiösarjassa.


title: Tongan vaakuna

text: Tongan vaakuna on Tongan tunnus lipun, kansallislaulun ja moton ohella.


title: Tongan vaakuna

text: Vaakunan kilven ensimmäisessä kentässä on kolme tähteä, jotka kuvaavat maan kolmea tärkeintä saariryhmää. Toisessa kentässä oleva kruunu on monarkian symboli. Kolmannen kentän rauhankyyhky liittyy kristinuskoon, kuten keskellä oleva Kristuksen uhrista muistuttava punainen ristikin. Neljännessä kentässä on kolme miekkaa edustamassa maata hallinneita kuningassukuja.


title: Tongan vaakuna

text: Nauhassa alhaalla lukee maan motto "Ko e ʻOtua mo Tonga ko hoku tofiʻa", suomeksi "Jumala ja Tonga ovat perintöni".


title: Porin vanha rautatieasema

text: Porin vanha rautatieasema on Tampere–Pori-radan varrella toiminut entinen rautatieasema, joka sijaitsee Vapaudenkadulla Porin keskustan länsilaidalla. Vuonna 1919 valmistunut asemarakennus poistui käytöstä 1937 ja nykyään se on yksityisasuntoina.


title: Porin vanha rautatieasema

text:
Arkkitehti Knut Nylanderin suunnittelemaa Porin ensimmäinen rautatieasema valmistui samaan aikaan Tampere-Porin-radan kanssa vuonna 1895 ja 1902 sitä laajennettiin Bruno Granholmin piirustusten mukaan. Rata päättyi aluksi Kokemäenjoen rannassa sijainneeseen Porin jokisatamaan, mutta sitä jatkettiin Mäntyluodon satamaan jo vuosina 1898–1899. Vuonna 1916 keskustan satamarataa jatkettiin jokirannan laitureilta nykyisen Keski-Porin kirkon ohi Seikun sahalle. Tavarankuljetuksia joen pohjoisrannalla olleelle Isosannan sahalle hoidettiin köysiradalla ja kapearaiteisella junalautalla. Mäntyluodon radan valmistuttua Porin rautatieaseman sijainti osoittautui kuitenkin epäkäytännölliseksi, koska rata erkani jo ennen sitä ja Mäntyluotoon lähtevien henkilöjunien oli peruutettava asemalta vaihteelle.
Sisällissodan aikana huhtikuussa 1918 kaupungista vetäytyneet punaiset polttivat ensimmäisen asemarakennuksen. Paikalla nykyään sijaitseva asemarakennus valmistui seuraavana vuonna ja palveli kaupungin päärautatieasemana vuoteen 1937, jolloin uusi Porin rautatieasema valmistui. Henkilöjunaliikenne Mäntyluotoon lopetettiin 1953, mutta sitä kokeiltiin jälleen kiskobusseilla vuonna 1975, jolloin vanhan aseman tuntumassa sijaitsi Länsipuiston seisake. Parisataa metriä lännempänä avattiin 1980-luvulla niin sanottu Jazz-seisake Pori Jazz -festivaalin käyttämien tilausjunien käyttöön. Uusi ratayhteys Seikkuun valmistui Pori–Haapamäki-radalla sijainneelta Aittaluodon seisakkeelta vuonna 1929, mutta yhteys Seikusta Keski-Porin kirkon ohi vanhalle rautatieasemalle purettiin vasta 1960-luvun alussa. Mäntyluodon radan ja satamaradan yhtymäkohdassa sijainnut Karjarannan ratapiha purettiin 1980-luvun alussa.


title: Porin vanha rautatieasema

text: Porin vanha rautatieasema suojeltiin 1970-luvulla ja nykyään se on remontoitu asunnoiksi. Aseman lähistöllä sijaitsevat myös arkkitehti Bruno Granholmin suunnitelemat veturitallit.